18.08.2021 u 09:32\nEpidemiolog Predrag Kon pozvao je danas građane da se vakcinišu i trećom dozom vakcine protiv koronavirusa i da je to preporuka, a ocenio je i da je „šokantno” da deo zdravstvenih radnika odbija vakcinaciju i potpisuje peticiju protiv nje. Kon, koji je i član Kriznog štaba za suzbijanje epidemije koronavirusa, za televiziju Pink izjavio je da treću dozu vakcine može da primi svako ko je drugom dozom bilo koje vakcine vakcinisan najmanje pre 180 dana. „Preporučena je za sve, niko nikog ne tera, ali postoje prioriteti. Ono što je snažno preporučeno je za one sa oslabljenim imunitetom, za sve starije od 70 godina, a ako su u kolektivnom smeštaju za sve starije od 60 godina”, rekao je Kon, javlja Beta. On je dodao, da bez obzira koje su prve dve vakcine protiv koronavirusa primljene,\n06.08.2021 u 13:28\nCifra od gotovo 600 novozaraženih je iznenađenje, jer su procene bile da će ta brojka ove nedelje ići do 500 na dnevnom nivou i zbog toga je za očekivati uskoro i 1.000 novoobolelih dnevno, upozorio je danas epidemiolog Predrag Kon, dodajući da situacija polako prelazi u preteću. On je u razgovoru za Tanjug rekao da su najveće pretnje po epidemiološku situaciju javna okupljanja i slavlja, te nedovoljno vakcinisanih, zbog čega je već sada trenutak da se razmišlja o tome šta nas čeka na jesen i uvode nove mere. „Povećava se reprodukcija virusa i u tom slučaju će naglo da se ubrza i rast brojki. Ne možete očekivati da struka ćuti, struka priča neprekidno i upozoravamo da to ne može da ostane ovako kako jeste. Po meni je to već sada ozbiljno i trenutak je da se vidi da li će se\nEpidemiolog Predrag Kon izjavio je da se beleži porast aktivnosti korona virusa koji se ispoljava povećanjem broja novozaraženih i dodao da je u Srbiji i dalje dominantan britanski soj, ali da se na određenom uzorku novih slučajeva ispituje prisustvo delta soja. Kon je za RTS rekao da se porast broja novozaraženih, koji traje od poslednje nedelje juna, iz nedelje u nedelju prati. „Ne možemo sa sigurnošću znati kakve će posledice imati povratak i smena naših turista i koliko će biti unosa virusa u trenutku kada je virus inače vrlo aktivan, gde možemo očekivati da će doći do ubrzanja”, rekao je Kon. Ukazao je da je britanski soj virusa i dalje dominantan u Srbiji i napomenuo da se ne ispituje kod svakoga koja je varijanta virusa u pitanju. „Mi u nekom uzorku ispitujemo prisustvo


170 godina od prvog hotela u Beogradu – Future Hospitality Leaders\n170 godina od prvog hotela u Beogradu\nHoteli podignuti u 19. veku su mahom bili nosioci modernizacije i evropeizacije Beograda, koji je do tada bio orijentalna turska varoš. Ovi objekti su najčešće diktirali savremene evropske tokove, pa su tako hoteli bili među prvim objektima podignutim u stilu romantizma, zatim akademizma i eklekticizma.\nPrvi beogradski hotel podignut je 1843. godine i zvao se „Kod jelena“, da bi deceniju kasnije njegov naziv promenjen u „Staro zdanje“. Hotelska zdanja su takođe služila za smeštaj raznih institucija, pa je tako u „Starom zdanju“ otvorena prva pošta, kao i prva uprava železnica u Beogradu.\nBeograđani i njihovi gosti moći će da pogledaju kako je nekada izgledalo “Staro zdanje“, ali i brojni drugi hoteli na izložbi “Hoteli u Beogradu (1843-2013)“. Izložbu organizuje Udruženje istoričara arhitekture i arhitekata „Distrikt 6“u saradnji sa Kućom legata i njome će obeležiti 170 godina od izgradnje prvog hotela u Beogradu.\nIzložba će biti otvorena 13. septembra u 20 časova, u Galeriji Kuće legata (Knez-Mihailova 46) u Beogradu. Postavka obuhvata fotografije hotela iz perioda izgradnje, stare razglednice, kao i fotografije sadašnjeg izgleda, uz projekte osnova hotelskih zdanja. Većina fotografija i razglednica potiču iz autorizovanih privatnih zbirki kolekcionara i fototeka ustanova i institucija kulture.\nIzložba kroz četiri celine prikazuje nastanak i razvoj hotelskih objekata u Beogradu. Prva celina posvećena je hotelima koji su srušeni i danas više ne postoje, pa je zato ova celina i najinteresantnija, jer omogućava publici da se susretne sa Beogradom koji više ne postoji i skreće pažnju na izgubljeno arhitektonsko nasleđe.\nNa prvu celinu se nadovezuje druga, u kojoj su prikazani hoteli koji su tokom vremena izgubili svoju namenu ili više nisu u funkciji. Treća celina prikazuje hotele prve polovine 20. veka, koji su u tom periodu bili centri kulturnih zbivanja i okupljanja intelektualne elite Beograda. Poslednja celina prati razvoj hotelske arhitekture od 1946. godine do danas, što znači da hronološki pregled obuhvata i prve decenije 21. veka.\n← Svečano otvoren Falkensteiner u Beogradu\nBeogradski Holiday Inn po četvrti put dobitnik nagrade Torchbearer Award →


Finalne reči iz predgovora za roman "HROMI VUK" - Nenad Mitrović pisac\n…(Početak 19. veka). „Upravo je taj period akumuliranja patnje i potisnutog ponosa naroda u tkivu kolektivne svesti Srba bio savršena podloga za razvijanje i izgradnju bogatih mitova, legendi i junačkih priča, za davanje krila mašti i fantaziji koja je jedina mogla, barem privremeno, da ublaži i odagna bol i patnju raje i da pruži kakvu takvu utehu i sačuva samopoštovanje jednog naroda.\nNarod srpski stvara bogat imaginarni svet spasitelja i junaka koji se Turčinu i njegovoj osionoj vlasti suprostavlja gordo i beskompromisno. Setimo se samo svih tih junačkih pesama o Kosovskom boju, o knezu Lazaru i Milošu (K)obiliću, Banović Strahinji i Ivanu Kosančiću, braći Jugovićima, malom Radojici o Marku Kraljeviću i Svetom Savi koji se predstavlja kao ratnik i osvetnik isto onoliko kao i svetac, i o svim drugim pravoslavnim svecima koji štite narod od nevere i nepravde, preuzimajući nikada zaboravljene osobine i epitete starih slovenskih bogova!\nZaista, pravoslavlje sa svojom hrišćanskom filozofijom pomirljivosti i trpeljivosti ne uspeva u pravoj meri da zadovolji gnevnu i povređenu srpsku dušu, pa iz starih rana izlaze u svest naroda Bogovi starine, moćni entiteti koji upravljaju silama prirode i koji ljude (Srbe, Turke, bez razlike) gledaju kao bespomoćne muve koji se koprcaju u paučini sudbinski fatalne izvesnosti.\nUpravo u to vreme smeštamo radnju “HROMOG VUKA” u limbu vremena i morala, malo pred erupciju vulkana, kada su Bogovi nesvesnog najjači i kada se njihove senke probijaju u naš svet!\nOvde ćemo se zaustaviti i ostaviti tebi dragi čitaoče da saznaš da li su ta moćna bića iz mitova prema narodu serbskom blagonaklona ili ne, da li nude pomoć ili predstavljaju pretnju. “Hromi vuk” će tako biti samo uvod u jednu širu epsku priču o mešanju dva sveta, a put koji je pred nama i koji će se nastaviti u romanima koji slede odvešće nas u bogat svet koliko istorijskog toliko i natprirodnog i fantastičnog!“\n(možda ne bi bila loša grafika za štampanje na majce? 🙂 )\nGOSTOVANJE NA TELEVIJI BOR, BUDILICA, 19.08.2019.⟶


Sport Archives - Page 295 of 340 - YU ECO RTV\nNaslovna / Sport (stranica 295)\nNa Paliću svečano je otvoreno Evropsko univerzitetsko prvenstvo u veslanju\njul 14, 2017\tSport 0\nSvečanim defileom učesnika, na Velikoj terasi na Paliću, juče, je, i zvanično, otvoreno jubilarno, deseto po redu, Evropsko univerzitetsko takmičenje u veslanju. Na ovom šampionatu , čiji organizator je Univerziteski sportski savez Srbije, a tehnički organizatori su Veslački klub Palić …\nFudbalerke Spartaka započele su pripreme za kvalifikacije za UEFA ligu šampiona\njul 13, 2017\tSport 0\nBoris Arsić, šef stručnog štaba Ženskog fudbalskog kluba Spartak, juče, je, na Gradskom stadionu, obavio prvu prozivku igračica, sa kojom su, i zvanično, počele pripreme golubica za kvalifikacije za UEFA ligu šampiona. Jučerašnje okupljanje fudbalerki Spartaka započelo je prigodnom …\nFudbaleri Spartaka u subotu, 15. jula, od 18,30, igraju generalku protiv Segedina\nNa Gradsakom stadionu, juče, je bila poprilično velika gužva, jer su, pored fudbalerki, atletičarki i atletičara Spartaka, kao i mlađih kategorija plavih golubova, trening održali i fudbaleri Spartaka, koji su se, u nedelju, vratili sa Zlatibora, gde su uspešno …\njul 12, 2017\tSport 0\nIštvan Priboj, 75. godišnji plivač-rekreativac iz Subotice, uspešno je nastupio na ovogodišnjem Državnom prvenstvu na otvorenim vodama za sve ljubitelje plivanja koji više nisu aktivni takmičari nekog kluba, koje je održano u Bačkoj Topoli. Pored njega, na tom i na …\nNa Paliću, sutra, počinje Evropsko univerzitetsko prvenstvo u veslanju\nOvogodišnje Evropsko univerzitetsko prvenstvo u veslanju održaće se, od 13. do 16. jula, na Palićkom jezeru. Na ovom takmičenju učestvovaće 466 veslačkih posada iz 81 univerziteta iz 20 evropskih država. To je, do sada, najveći broj država učesnica na …\nMirko Gavrilović imenovan za predsednika Stonoteniskog saveza Vojvodine\njul 12, 2017\tSport 1\nMirko Gavrilović, trener Stonoteniskog kluba Spartak, imenovan je za predsednika Skupštine Stonoteniskog saveza Vojvodine. Ova nova funkcija predstavlja lepo priznanje za sav njegov dosadašnji rad, ali donosi i pregršt dodatnih obaveza. Iz tog razloga, zanimalo nas je šta će …\njul 11, 2017\tSport 0\nSeniori Hokej kluba Spartak osvojili su odlično treće mesto na ovogodišnjem zvaničnom Prvenstvu Srbije u Inlajn hokeju na rolerima. Pored Subotičana i novosadske Vojvodine, ove sezone učestvovalo je još pet ekipa iz Beograda: Crvena zvezda, Partizan, Vitez, Pirati i Beli …\nDodeljena su priznanja pobednicima prvog Footcode takmičenja\nU prostorijama Visoke tehničke škole u Subotici, danas, je održana javna dodela priznanja pobednicima prvog Footcode takmičenja u organizaciji ove subotičke visokoškolske ustanove i Fudbalskog kluba Spartak. To predstavlja finale poslovne saradnje VTŠ-a i Fudbalskog kluba Spartak, koja je …\njul 10, 2017\tEmisija, Sport 0\nNove dve srebrne medalje za Jovanu Vukas\njul 10, 2017\tSport 0\nJovana Vukas, perspektivna 16. godiušnja atletičarka Spartaka, branila je boje reprezentacije Vojvodine na tradicionalnom međunarodnom Susretu regiona, koji je, minulog vikenda, organizovan u Beogradu. U trci na 400 metara Jovana Vukas oborila je lični rekord i stigla je na cilj …\nStranica 295 of 340« Početak...270280290«293294295296297\t»\t300310320...Kraj »


Čelnici carinskih ispostava u Tuzli i Bijeljini osumnjičeni za višemilionske zloupotrebe – mojKontakt portal – Radio Televizija Kontakt\nČelnici carinskih ispostava u Tuzli i Bijeljini osumnjičeni za višemilionske zloupotrebe\nPripadnici Agencije za istrage i zaštitu /Sipa/ BiH su, u okviru akcije “Master”, izvršili pretrese na više lokacija u Tuzli, Bijeljini, Sarajevu, Brčkom i Zvorniku.\nPrikupljeni su dokazi koji ukazuju na višemilionske zloupotrebe zvaničnika carinskih ispostava pri Upravi za indirektno oporezivanje /UIO/ BiH, kao i drugih pripadnika organizovane kriminalne grupe.\nUhapšene sumnjiče za organizovani kriminal u vezi sa carinskim i poreskim utajama i pranjem novca. Slobode su, između ostalih, lišeni visoki zvaničnici UIO BiH, odnosno čelnici carinskih ispostava u Bijeljini i Tuzli, kao i carinici zaposleni u UIO BiH.\nPrema prikupljenim dokazima, službene osobe koje su zloupotrijebile položaj su za novac ili druge oblike koristi dopuštali prolazak kamiona i šlepera određenih preduzeća bez ikakve carinske kontrole robe, kao i druge zloupotrebe položaja u vezi sa carinskom procedurom.\nNa ovaj način su BiH i njenim građanima nanijeli višemilionsku štetu, jer su, prema prikupljenim dokazima, ove protivzakonite aktivnosti uvoza raznih vrsta roba, a najviše tekstila, trajale najmanje dvije godine.\nNanesena je i velika šteta bezbjednosnoj situaciji u BiH, jer je na ovaj način bio omogućen i uvoz i krijumčarenje zakonom zabranjenih supstanci i sredstava.\nUhapšena lica biće predata postupajućem tužiocu, koji će nakon ispitivanja odlučiti prema koliko osumnjičenih će, u skladu sa zakonom, uputiti prijedloge za određivanje mjera pritvora ili mjera zabrane.\nGrčki radnici počeli dvodnevni štrajk


Crna Gora: Odlilo se 70 miliona evra investicija — Radio Velkaton : Radio Velkaton\nRadio Velkaton > Nekategorisano > Crna Gora: Odlilo se 70 miliona evra investicija\n9. Septembra. 2014. Nekategorisano\nCrna Gora: Odlilo se 70 miliona evra investicija\nIz Crne Gore se za sedam meseci odlilo skoro 70 miliona evra stranih direktnih investicija, što je skoro za četvrtinu više nego u istom periodu prošle godine. Samo mjesec ranije, taj iznos iznosio je oko 53 miliona, ali u Centralnoj banci Crne Gore (CBCG), međutim, tvrde da podaci nisu zabrinjavajući, prenosi portal “vijesti.me”.\nOd ukupnog odliva stranih direktnih investicija, 10,1 milion su ulaganja Crnogoraca u inostranstvo, 11,1 je povučeni strani kapital iz banaka i preduzeća, 19,1 prodaja nekretnina stranaca i 29,1 milion evra je interkompanijski dug, saopšteno je iz CBCG.\nViceguverner Nikola Fabris kaže da trend ne zabrinjava sve dok priliv investicija znatno prevazilazi njihov odliv. “Ukoliko bismo zadržali tu tendenciju do kraja godine, mi bismo imali neto priliv stranih direktnih investicija oko devet odsto bruto domaćeg proizvoda (BDP) što su izuzetno visoke cifre”, naveo je on. Fabris je za TV ATlas kazao da su investicije nešto niže nego prethodnih godina, ali da nijedna zemlja nema neograničen potencijal za privlačenje stranih direktnih investicija.


Dan: 19. Januara 2013.\n19. Januara 2013. 19. Avgusta 2020. Arhiva Visoko.co.ba\nEkipa Malonogometnog kluba Galaktikosi, danas je trebala u Visokom odigrati meč prvog kola nastavka sezone u Drugoj ligi grupa Sjever, protiv ekipe Maglaja, ali se gosti u zakazano vrijeme nisu pojavili u KSC“Mladost“. Prema nepotvrđenim informacijama, ekipa Maglaja nije platila obaveze prema Savezu i zbog toga nisu doputovali, ali nisu istupili iz lige. Galaktikosi će …\nNa današnjoj sjednici Glavnog odbora Stranke demokratske akcije, koja je održana u Sarajevu, odlučeno je da u februaru bude održana Konvecija stranke umjesto Kongresa. Ovim je Glavni odbor podržao prijedlog Predsjedništva SDA da se umjesto Kongresa održi Konvencija. Malo smo pretenciozno očekivali i objavili da bi se moglo desiti da Centrala iz Sarajeva počasti Visoko …\nUdruženje građana “Doktori i Čarobnjaci” je u sklopu akcije “Glasaj za Adnana – glasaj za Visoko”, koja je ustvari akcija podrške našem sugrađaninu, učesniku showa ZMBT, Hayat TV-a, i ove sedmice posjetila Wog centar u Vogošći i pružila neizmjernu podršku našem sugrađaninu. Naša ekipa je putovala zajedno sa članovima i prijateljima ovog Udruženja, za koje …\nU svim osnovnim i srednjim školama na području Zeničko dobojskog kantona,koje rade po programu na bosanskom jeziku, u ponedjeljak, 21. januara počinje drugo polugodište, potvrdio je Mirko Trifunović,ministar obrazovanja,nauke,kulture i sporta. To se odnosi i na Zenicu,uprkos problemima sa grijanjem. -Neke škole koje rade po hrvatskom programu drugo polugodište počele su u prošli ponedjeljak,14. januara. …\nMinistarstvo za prostorno uređenje, promet i komunikacije i zaštitu okoline ZDK provelo je u sjedištu ZDK, javnu raspravu o nacrtu Zakona o javno- privatnom partnerstvu kojim se, između ostalog, određuje i provedba projekata javno- privatnog partnerstva, prava i obaveze javnih i privatnih partnera, te pravna zaštita. Javna rasprava je sublimacija provedenih aktivnosti na Nacrtu, na …\nUdruženje „Damar omladine” obavještava sve građanke općine Visoko da se nastavlja od prošle godine započeta inicijativa mentoRING, koja je povezala 230 žena iz cijele Bosne i Hercegovine. MentoRING je inicijativa koja predstavlja novu vrstu društvenog angažmana žena i novu energiju u BiH. MentoRING je nastao iz želje da se skrene pažnja na činjenicu da se …\nOmladinski krug MIZ Visoko nastavlja sa ciklusom omladinskih druženja koje vodi Mr. Esmir Halilović. Četvrto po redu druženje je sigurno još jedna prilika da se obrade neka zanimljiva pitanja koja se odnose prvenstveno na mlade ljude, a i one nešto starije.Ova druženja su interaktivnog karaktera, a imaju za cilj da, pored korisnih predavanja, ponude mladim …


Specijalni sud demantuje sastanak sa Predsednikom Srbije | KoSSev\nSpecijalni sud demantuje sastanak sa Predsednikom Srbije\nSreda 19. jul 2017, 10:40\nIzvor: Gazeta Express (Tekst je izvorno preveden sa engleskog; sinoćno izdanje)\nIz Specijalnih komora Kosova demantovali su medijske izveštaje da su se zvaničnici ovog suda, koji je formiran da istraži navode o ratnim zločinima bivših pripadnika Oslobodilačke vojske Kosova - sastali sa predsednikom Srbije, Aleksandrom Vučićem.\nKosovski oficir za vezu sa Beogradom, Valjdet Sadiku, citirajući svoje izvore, saopštio je u subotu da se Vučić sastao sa zvaničnicima suda u Hagu. Zvaničnici kosovskog ministarstva spoljnih poslova rekli su u subotu za Gazetu Express da pažljivo prate ovo pitanje kako bi utvrdili da li se takav sastanak stvarno dogodio.\nKosovski oficir za vezu u Beogradu Valjdet Sadiku je u prepisci sa Ministarstvom spoljnih poslova, koja je u subotu procurela u medije, saopštio da su predstavnici Specijalnih komora pojačali svoje aktivnosti u Beogradu, uključujući sastanak sa predsednikom Srbije Vučićem. Vest se brzo raširila.\nMeđutim, portparol Specijalnih komora, Avis Beneš, izjavila je za Gazetu Express da se zvaničnici ovog suda nisu sastali sa Predsednikom Srbije.\n"Nijedan zvaničnik Specijalnih komora Kosova se nije sastao sa predsednikom Srbije Vučićem," rekla je Beneš za Express.\nZvaničnici Ministarstva spoljnih poslova Kosova takođe kažu da nemaju zvaničnu potvrdu da su se predstavnici Specijalnih komora sastali sa srpskim predstavnicima u Beogradu.\nKosovski mediji objavili su u subotu dve prepiske između Valjdeta Sadikua i kosovskog ministarstva spoljnih poslova, u kojima on objašnjava da su se zvaničnici Specijalnih komora pojačali svoje aktivnosti u Srbiji.\nU svom prvom pismu, Valjdet Sadiku, citirajući neimenovani izvor, obavestio je Ministarstvo spoljnih poslova poslova da su se predstavnici Specijalnih komora sastali sa visokim zvaničnicima u Beogradu, uključujući i Vučića.\nKako navodi Sadiku, Vučić je obećao zvaničnicima Specijalnih komora da će država Srbija dati sve od sebe da pruži podršku ovom sudu, bilo da je u pitanju pružanje logističke podrške, ili saradnja sa srpskim institucijama.\nMeđutim, Ministarstvo spoljnih poslova kaže da su informacije Sadikua nepotvrđene, a Sadiku se oslanja na anonimne izvore.\nSpecijalne komore koje su u potpunosti postale operativne prošle nedelje, spremne su da primaju prve optužnice od Specijalnog tužilaštva. Sud je osnovan kako bi ispitao navode o ratnim zločinima bivših pripadnika Oslobodilačke vojske Kosova, ili drugim zločinima počinjenim neposredno nakon rata na Kosovu.


Darka Martinovića saleću devojke : Crveni tepih\nDo juče anoniman, a sada pobednik Zvezda Granda. Kada je postao deo javnog života, promenile su se i okolnosti na njegovom emotivnom planu.\nDarka Martinovića “muvaju” devojke gde i kako stignu. On kaže da se ne buni, ali da nije navikao na toliku pažnju ženskog roda. U intervjuu za S media portal, on otkriva detalje novonasatale situacije.\n“Šalju mi poruke, zaustavljaju me na ulici, a meni tako prija… Nebitan mi je fizički izgled kod devojke koja me zainteresuje, koliko pažnje obraćam na njenu inteligenciju, dobrotu i iskrenost. Lepo je i kada poseduje smisao za humor, po kojem sam ja poznat, pa da se smejemo zajedno”, iskren je pevač!\nVerovatno će zlobnici prokomentarisati kako je Darkova pobeda na Zvezdama Granda mamac za te devojke, ali svi smo imali prilike da se uverimo u šarmantnost ovog mladog Crnogorca. Prema tome, nema sumnje da će Darko “oboriti sa nogu” svaku koju poželi.


Kec bar u Užicu biće sređen u akciji CIF čisti Srbiju - Užice online\nNovi izgled za kultno mesto u gradu\nKompanija Unilever nastavlja akciju koju sprovodi već šestu godinu zaredom. “CIF čisti Srbiju” će srediti i ulepšati Kec bar, društveni dom sa parkom u Užicu i tako ga sačuvati za buduće generacije. Akcija čišćenja i uređivanja Kec bara zakazana je za 11. jul u 11 časova.\nU čišćenju će moći da učestvuju svi zainteresovani sugrađani, i tako daju svoj doprinos u uređenju grada. Cilj akcije “CIF čisti Srbiju” je podizanje svesti o značaju redovnih higijenskih navika i očuvanju životne sredine i okruženja u kojem ljudi žive.\nKabasto u narandžasto\nKo je zadužen za skupljanje lišća i čišćenje snega?


Povodom učešća Tima Srbije na Olimpijskim igrama mladih u Buenos Ajresu, Olimpijski komitet Srbije je u Svečanoj sali Skupštine grada Beograda organizovao prijem pod nazivom “Olimpijska porodica“ na kojem je ugostio roditelje mladih sportova, predstavnike škola čiji su oni đaci i predstavnike klubova u kojima treniraju.\nPredsednik OKS-a Božidar Maljković na svečanom prijemu\nIdeja Olimpijskog komiteta bila je da na jednom mestu okupi porodice, predstavnike klubova u kojima treniraju i škola koje pohađaju naši olimpijci i da skrene pažnju na važnost uloga koje ove institucije imaju u sazrevanju i razvoju mladih sportista, budućih šampiona. Roditeljima mladih olimpijaca, direktorima škola i čelnim ljudima klubova uručene su plakete i priznanja u znak zahvalnosti za doprinos u razvoju i jačanju sportskih vrednosti i olimpizma u Srbiji.\nPredsednik OKS Božidar Maljković poželeo je prisutnima dobrodošlicu u olimpijsku porodicu Srbije:\n„Naši mladi sportisti sada prvi put ulaze u olimpijsku porodicu i ovo je važan momenat u životu svakog od njih, ali verujem i u životu njihovih porodica, klubova u kojima treniraju i škola koje pohađaju. Verujem sam da će na ovim Igrama vaša deca, vaši đaci i sportisti pružiti svoj maksimum na sportskom terenu i da će kao ambasadori Srbije, dostojno predstaviti našu zemlju i sve one koji ih vole i podržavaju. Siguran sam da će nas sve učiniti veoma ponosnim. Veliko vam hvala na uloženom trudu u odgajanju, vaspitavanju, školovanju i razvoju mladih olimpijaca i naših budućih šampiona!”\nOvom lepom događaju prisustvovao je i Ratomir Rato Tvrdić, nekadašnji košarkaški šampion sveta sa Jugoslavijom (1970), potom i dvostruki prvak Evrope (1973. i 1975).\n"Rato" Tvrdić u razgovoru sa Žarkom Zečevićem\nOn je zbog ceremonije i odličnih ličnih i profesionalnih odnosa sa Maljkovićem i doputovao iz Splita u Beograd, gde je proveo prijatne trenutke sa nekadašnjim i sadašnjim sportskim velikanima ali i jednim velikim prijateljem.\nCeremoniji u Skupštini grada, naime, prisustvovao je još jedan nekadašnji košarkaški reprezentativac SFR Jugoslavije, Dragoslav Ražnatović, koji je za "plave" igrao na Olimpijskim igrama 1964, ali i četiri godine kasnije, kada je sa kolegama iz nacionalne selekcije osvojio srebro u Meksiko Sitiju.\nZajedno kao nekada, zajedno zauvek - Dragoslav Ražnatović i Ratomir Tvrdić\n"Ljubav je jača od mržnje. Naši specijalni gosti, legendarni košarkaški reprezentativci Ratomir Tvrdić i Dragoslav Ražnatović ceo život su bili cimeri. I danas su ostali veliki prijatelji, iako jedan živi u Splitu, drugi u Beogradu. Naša današnja svečanost govori o kontinuitetu rada OKS i našoj brizi za mlade sportiste. Škole ih odgajaju, roditelji su ih napravili, a klubovi ih oblikuju u sportskom smislu. Za nas u OKS nema izgubljenog dana, svi nam čestitaju i svi su oduševljeni kakav smo ispraćaj priredili mladim talentima", rekao je za Blicsport prvi čovek srpskog olimpijskog komiteta, Božidar Maljković.\nPomoćnik gradonačelnika Beograda, Andreja Mladenović istakao je da trijumfi nisu najvažniji, ali jeste kako se nastupa pred srpskom trobojkom:\n„Sigurno je da ova olimpijska iskustva u mlađem uzrastu mnogo znače budućim šampionima, da osete olimpijski duh i atmosferu Igara. Znamo da su u Olimpijskom timu u Riju i u Londonu bili i sportisti koji su učestvovali na Evropskom olimpijskm festivalu mladih u Beogradu. Znate da ne morate uvek da pobedite ali morate da budete dostojni i sporta i zastave iza koje stoje.“\nDržavni sekretar za sport Predrag Peruničić poručio je sportistima da uživaju u ovom takmičenju, da se druže i lepo provedu:\n„Iako kod nas u Srbiji ne važi geslo važno je učestvovati, već i važno je pobediti, ja ipak želim da vam kažem da sada uživate i da se družite. Znamo koliko je teško baviti se sportom na vrhunskom nivou i koliko je odricanja potrebno, a vremenom će biti samo teže. Imate podršku svih nas. Srećan vam put i puno uspeha.“\nU ime sportista iz tima zahvalila se plivačica Anja Crevar:\n„Hvala vam svima za ljubav, podršku, strpljenje i požrtvovanje. Daćemo sve od sebe da vas učinimo ponosnim“, rekla je naša mlada zvezda plivanja.\nPriznanja su uručena i Ministarstvu omladine i sporta Republike Srbije i Zavodu za sport i medicinu sporta Republike Srbije, koji kontinuirano pružaju podršku mladim sportistima tokom priprema i takmičenja.\nMilica, Tijana i Velja oduševili mlade olimpijce\nMladi olimpijci sa Milicom Mandić i Tijanom Bogdanović\nNakon svečanosti održane u Skupštini grada, sportisti koji će predstavljati Srbiju na Olimpijskim igrama mladih u Buenos Ajresu otišli su na zajednički trening kamp u Košutnjak gde će u narednim danima uz redovne treninge imati i niz radionica kroz koje će se spremati za predstavljanje svoje zemlje u Buenos Airesu.\nNa Košutnjaku u hotelu Trim sačekali su ih već ostvareni šampioni tekvondoke Milica Mandić, Tijana Bogdanović i plivač Velimir Stjepanović. Oni su im uručili opremu, porazgovarali sa njima i podelili svoja olimpijska iskustva.\nVelja Stjepanović i Milica Mandić dele opremu mladim sportskim talentima\n„Maksimalno iskoristite ovo takmičenje, tamo ćete upoznati i takmičiti se sa ljudima sa kojima ćete se kasnije često sretati i boriti za medalje. Želim vam puno sreće i samo hrabro“, rekao je Velja Stjepanović, osvajač dve medalje na Olimpijskim igrama mladih u Singapuru 2010.\nOlimpijska šampionka iz Londona Milica Mandić poručila im je da vredno treniraju i da će rezultati doći, a vicešamponka iz Rija Tijana Bogdanović im je poručila:\n„Želim Vam srećan put, lepo se družite, uživajte i donesite nam što više medalja“.\nMLADI OLIMPIJCI ISPRAĆENI U ARGENTINU Maljković: Vi ste naš ponos, napravite rezultat kojim ćete biti ponosni\nŠta rade najveći sportski talenti Srbije? Osvajaju medalje na Olimpijskim igrama mladih i - čitaju Blicsport /FOTO/\nSVEČANI PRIJEM U BUENOS AJRESU Ambasadorka Srbije u Argentini ugostila Maljkovića i srpske sportiste\nUŽIVO Problem crveno-belih u šutu i odbrani, Andora - Zvezda 44:40


Posle ruskog vazdušnog napada u Talbisehu u Siriji. Septembar, 2015.\nRuski borbeni avioni drugi dan za redom vrše vazdušne udare u Siriji, gađajući ne samo položaje ekstremističke grupe Islamska država, već i borce koje uživaju podršku Sjedinjenih Država, navode nezavisni posmatrači.\nRuski ministar odbrane, rekao je u jednom televizijskom izveštaju da su ruski avioni izvršili udare na desetine meta Islamske države, uključujući komandne centre i skladišta oružja. Kremlj je međutim, priznao da takođe vrši napade na grupe koje nisu ekstremističke.\n„Te su organizacije dobro poznate dok se ciljevi biraju u koordinaciji sa oružanim snagama Sirije,“ rekao je danas portparol Dmitrij Peskov. Njegova izjava je u suprotnosti sa jučerašnim saopštenjem šefa kabineta predsednika Vladimira Putina, koji je izjavio da je isključiva svrha vazdušnih udara pružanje pomoći sirijskoj vladi u borbi protiv ekstremista.\nNapad na grupu koju pomažu SAD\nDanašnji vazdušni napadi vršeni su u područjima u kojima operiše pobunjenička grupa Tadžamu Alezahu koju podražava Vašington, javila je Sirijska observatorija za ljudska prava u Londonu.\nSekretar za odbranu Eš Karter je juče u Pentagonu rekao da će koalicija koju predvode SAD nastaviti vazdušnu kampanju sa ostalim državama protiv islamskih ekstremista. On je rekao je da ruski vazdušni udari obuhvataju i područja koja su izvan kontrole Islamske države.\n„Po svemu sudeći ruski vazdušni napadi vršeni su u područjima gde verovatno nema boraca Islamske države,“ rekao je Karter.\nAnonimni izvor u Pentagonu izjavio je Glasu Amerike da je Islamska država koncentrisana u gradovima Raka i Alepo i u istočnom gradu Deir al-Zur. S druge strane, većina boraca protiv sirijskog predsednika Bašara al Asada nalazi se u Homsu, koji je juče bio pod napadom ruskih borbenih aviona.\nOpasne dimenzije rata\n„Logično je zaključiti da udari nisu usmereni protiv ID,“ naveo je isti izvor.\nRuski zvaničnici su u početku insistirali da ratni avioni gađaju ekstremiste koji su i meta američkih napada, negirajući kritiku SAD da ruska vojska svoje vazdušne udare nije koordinisala, nazivajući tu kritiku „rat dezinformacijama.“\nAleksandar Orlov, ruski ambsador u Francuskoj, naveo je da je ruska kampanja usledila pošto jednogodišnja kampanja SAD i njihovih partnera, nije uspela da ukloni ekstremiste ID. Orlov je takođe izjavio da bi u Siriji za godinu dana mogli da se održe „slobodni izbori“. Ruski vojni izvori navode da je juče izvedeno 20 vazdušnih udara u Siriji.\nRusko ministarstvo odbrane je saopštilo da je u jučerašnjoj akciji, koju je predsednik Putin nazvao akcijom predupređivanja ekstremista, uništeno osam položaja boraca Islamske države.\nOrlov nije pružio detalje, ali je rekao da su mete bile instalacije Islamske države i Nusra Fronta, filijale Al Kaide u Siriji – „dve terorističke organizacije koje su priznate kao takve.“ Orlov je francuskom Info radiju rekao da su avioni pružali podršku sirijskim kopnenim trupama, kritikujući pri tom manjkavost dosadašnjih operacija protiv Islamske države.\n„Vidimio da koalicija već godinu dana operiše u Sirji, izvedeno je 5 hiljada udara, ali Islamska država ostaje,“ rekao je Orlov.\nKarter: Dolivanje ulja na vatru\nS obzirom na svakodnevne savezničke vazdušne napade, i sada prisutvo ruskih ratnih aviona u sirijskom vazdušnom prostoru, rat je dobio opasne dimenzije.\nOrlov je rekao da su ruski zvaničnici upozorili američku stranu, „putem poverljivih kanala“ da planiraju da vrše napade. On je takođe istakao da se u Bagdadu podiže centar za koordinaciju, koji bi uključio Sirijce, Iračane, Irance i Ruse, kao i sve druge države koja žele da se prilključe.\nVođa opozicionog Sirijskog nacionalnog saveta, Haled Hodža, saopštio je u Ujedinjnim nacijama da je u ruskim vazdušnim napadima na četiri područja, ubijeno 36 civila, uključujuići petoro dece.\nRusija je započela napade u sredu, nekoliko sati pošto je gornji dom Ruskog parlamenta usvojio zahtev predsednika Putina za raspoređivanje vojske u Siriji.\nPo rečima šefa Pentagona, Eša Kartera - odluka Rusije da krene sa vazdušnim napadima, kao pomoć predsedniku Sirije Bašara al-Asadu - ravna je „dolivanju ulja na vatru,“ u četvorogodišnjem sirijskom građanskom ratu.


Jovanović: Prioritet stambeno zbrinjavanje naših meštana | Radio Kosovska Mitrovica\nJovanović: Prioritet stambeno zbrinjavanje naših meštana\n5. April, 2019 11:19 |\nOpština Gračanica otvorila je Javni poziv za Socijalnu kartu stanovanja za period od tri godine. Pravo da konkurišu za dodelu stanova u Lapljem Selu i Donjoj Gušterici, za dodelu građevinskog materijala i izgradnju i rekonstrukciju novih stambenih jedinica imaju svi koji ispunjavaju predviđene kriterijume.\nDirektor opštinskog odeljenja za Urbanizam Dejan Jovanović istakao je gostujući u Jutarnjem programu RTV Gračanica da je predsednik opštine Gračanica Srđan Popović u razgovorima sa meštanima uvideo potrebu izrađivanja Socijalne karte i ona je jedan od prioritata lokalne samouprave i ove godine.\n” Konkurs za Socijalnu kartu stanovanja otvoren je od 01.04. 2019.godine a da bi ostavarili neko od prava iz javnog poziva pojedinci moraju da konkurišu bez obzira da li su ranije konkurisali u okviru istog programa. Konkurs je otvoren do 22. aprila tekuće godine. Pravo da konkurišu imaju mladi bračni parovi, raseljena lica i svi koji su deo socijalne kategorije stanovništva. Aplikacije se mogu preuzeti na portirnici opštine Gračanica, a procedura oko apliciranja je ista kao i prethodnih godina”.\nUz aplikaciju je potrebno predati i potrebnu dokumenataciju.


Džejmi Mari smatra da ne bi dobio medicinsko izuzeće kao Novak Đoković da nije vakcinisan\nNovak Đoković dobio je medicinsko izuzeće za Australijan open, a njegov kolega Džejmi Mari imao je oštar komentar na taj podatak. 04.01.2022, Sputnik Srbija\n„Sada krećem u Australiju jer sam dobio izuzeće i spreman sam da živim i dišem tenis narednih nekoliko nedelja takmičenja“, objavio je Novak Đoković dugo čekanu vest.Prvi reket sveta konačno je doneo odluku, a sa njom je stigla i lavina komentara. Među prvima se oglasio Džejmi Mari, brat Endija Marija, čije reči odaju utisak da on smatra da Novak nije dobio izuzeće na osnovu medicinskog stanja.„Da sam ja taj koji nije vakcinisan mislim da ne bih dobio izuzeće“, iskren je bio Mari pa dodao da mora da veruje da postoji razlog zašto je Đoković dobio „opravdanje“.„Novaku svaka čast što ga je dobio i što će doći da se takmiči. Na kraju moramo da verujemo da ima validan razlog“, istakao je Britanac.Mari je na pitanja novinara odgovarao nakon poraza na ATP kupu, gde je Velika Britanija predvođena njim i Džoom Salisburijem izgubila od Kanade u dublu.Uprkos sumnjama britanskog tenisera, iz Teniskog saveza Australije ranije su objasnili da je svetski broj jedan opravdano dobio medicinsko izuzeće.„Novak Đoković će se takmičti na Australijan openu i na putu je za Australiju. Đoković je podneo zahtev za medicinsko izuzeće koje je odobreno posle rigoroznog procesa pregleda koji uključuje dva odvojena nezavisna panela medicinskih stručnjaka. Oni su proučvali da li je zahtev u skladu sa preporukama australijske savetodavne grupe za imunizaciju“, oglasili su se iz Australije.Prvi Grend slem u sezoni počinje 17. januara.\n16:43 04.01.2022 (Osveženo: 16:46 04.01.2022)\nNovak Đoković dobio je medicinsko izuzeće za Australijan open, a njegov kolega Džejmi Mari imao je oštar komentar na taj podatak.\n„Sada krećem u Australiju jer sam dobio izuzeće i spreman sam da živim i dišem tenis narednih nekoliko nedelja takmičenja“, objavio je Novak Đoković dugo čekanu vest.\nPrvi reket sveta konačno je doneo odluku, a sa njom je stigla i lavina komentara. Među prvima se oglasio Džejmi Mari, brat Endija Marija, čije reči odaju utisak da on smatra da Novak nije dobio izuzeće na osnovu medicinskog stanja.\n„Da sam ja taj koji nije vakcinisan mislim da ne bih dobio izuzeće“, iskren je bio Mari pa dodao da mora da veruje da postoji razlog zašto je Đoković dobio „opravdanje“.\n„Novaku svaka čast što ga je dobio i što će doći da se takmiči. Na kraju moramo da verujemo da ima validan razlog“, istakao je Britanac.\nMari je na pitanja novinara odgovarao nakon poraza na ATP kupu, gde je Velika Britanija predvođena njim i Džoom Salisburijem izgubila od Kanade u dublu.\nUprkos sumnjama britanskog tenisera, iz Teniskog saveza Australije ranije su objasnili da je svetski broj jedan opravdano dobio medicinsko izuzeće.\n„Novak Đoković će se takmičti na Australijan openu i na putu je za Australiju. Đoković je podneo zahtev za medicinsko izuzeće koje je odobreno posle rigoroznog procesa pregleda koji uključuje dva odvojena nezavisna panela medicinskih stručnjaka. Oni su proučvali da li je zahtev u skladu sa preporukama australijske savetodavne grupe za imunizaciju“, oglasili su se iz Australije.\n4 Januar, 13:18\n4 Januar, 11:06


TRAGIČNA SUDBINA GRUPE KOJU SMO MNOGO VOLELI: Njihovi hitovi i danas zvuče sjajno – Nadlanu.com\nTRAGIČNA SUDBINA GRUPE KOJU SMO MNOGO VOLELI: Njihovi hitovi i danas zvuče sjajno\nObjavljeno 16. jula 2015. / 16:56:47\n– Kad shvatiš da si proživeo bolju polovinu svog života, ostaju ti sećanja. I onaj ko ih ima, srećan je čovek -rekao mi je frontmen “U škripcu” Milan Delčić Delča nekoliko meseci pre nego što nas je napustio.\nJednu od najpopularnijih novotalasnih grupa osnovala su tri školska druga: Milan Delčić, Zoran Vulović Vule i Aleksandar Vasiljević Vasa. Pre nego što su definitivno odabrali naziv “U škripcu” nastupali su pod imenima “Furije furiozno furaju” i “Prolog za veliki haos”. Grupi se na samom početku deelovanja pridružuju još dva člana, basista Aleksandar Lukić Luka i bubnjar Miloš Obrenović.\nU Beogradu je u to vreme, početkom osamdesetih, delovalo nekoliko desetina demo bendova. Zbok visokog kvaliteta, bogastva ideja i raznovrsnosti stilova beogradska scena bila je ravna londonskoj u vreme nastanka “novog talasa”. To su među prvima uočili ljudi iz Jugotona. Na kompilacijskom albumu “Artistička radna akcija”, pored “U škripcu”, prvi put se na nekom nosaču zvuka našle i grupe “Bezobrazno zeleno”, “VIA Talas”, “Radnička kontrola”, “Urbana gerila”, “Efektno defektna”, “TV moroni” i “Petar i zli vuci”. Album je skrenuo pažnju i predstavljao uvertiru za “Paket aranžman” koji se pojavio nekoliko meseci kasnije.\nSa prvog albuma grupe “U škripcu” “Godine ljubavi” objavljenog 1982. izdvojile su se pesme “Moj brod” i “Proleće”. Veliki kreativni potencijal trojice osnivača, Delče, Vulete i Vase, došao je do izražaja već naredne, 1983. kad su snimili drugi album “O je!”. Od devet pesama pet su postale hitovi za sva vremena – “Beograd spava”, “O je”, “Siđi do reke”, “Noć ča,ča, ča” i “Kockar”.\nDo početka devedesetih objavili su još dva albuma – “U škripcu” 1987. i “Izgleda da nismo sami” 1990, ali nijedan nije dostigao uspeh prethodnih izdanja. Grupa je tokom devedesetih prestala s radom. Delča je započeo solo karijeru, Vule se posvetio menadžerskom poslu, a Vasa je svirao i komponovao u grupama “Familija” i “Košava”.\nGrupa se, na Delčinu inicijativu, okupila ponovo 2007. Svirali su nekoliko veoma kvalitetnih koncerata i najavili rad na novim pesmama. Međutim, zbog Delčine bolestui svi planovi su odloženi za neka bolja vremena koja nisu došla.\nDelča je preminuo 24. jula 2011. u Beogradu posle duhge i teške bolesti.


Sarajevo tokom Erdoganove posjete 2015.\nSlužba za poslove sa strancima Bosne i Hercegovine (BiH) poništila je boravišne dozvole za četiri turska državljanina, javlja Balkanska istraživačka mreža BiH (BIRN).\nKako se navodi, ovo je uslijedilo nakon poziva turskog predsjednika Redžepa Tajipa Erdogana vlastima tokom boravka u Sarajevu u julu da se izruče određeni turski državljani koji su pod optužbama turske vlasti da su sljedbenici Fetulaha Gulena.\n"Žalili smo se na odluke, ali je Ministarstvo sigurnosti BiH odbilo našu žalbu, tako da se sada vodi upravni postupak pred Sudom BiH", rekao je advokat Nedim Ademović za BIRN.\nOn je naglasio da je državni sud zabranio vlastima da izvršavaju odluke koje je donijela Služba za poslove sa strancima BiH prije okončanja ovih sudskih postupaka.\nAdemović je kazao da se protiv ovih osoba ne vodi, niti se bilo kada vodio bilo koji postupak, niti u BiH, niti u Turskoj, kao i da nemaju nikakve veze s pokušajem puča u Turskoj.\n"Nema ni dokaza da im je pasoš proglašen nevažećim. Nema niti jednog dokaza za bilo što. Jednostavno, organi BiH su postupili po zahtjevu turske ambasade u BiH, da im se ukine boravak u BiH. Progone se nevini ljudi", kazao je Ademović.\nIz Službe za poslove sa strancima BiH su potvrdili da su obavješteni od Ambasade Turske da su određenom broju svojih državljana poništili putne isprave, zbog čega im je rečeno da ne ispunjavaju uslove za privremeni boravak u BiH.\nTurske vlasti su nakon toga uhapsile preko 150.000 građana, pod optužbama da su pripadnici organizacije koju nazivaju Gulenovom terorističkom organizacijom.\nIz Službe za poslove sa strancima su kazali da nemaju informacije da državljani, kojima je otkazan privremeni boravak, predstavljaju pretnju za bezbednost BiH.\nAdemović je naglasio da njegovi klijenti nisu ni bili u Turskoj kada se dogodio puč, niti imaju bilo kakve veze s pučem.\nDodao je da se trenutno čekaju konačne odluke Suda BiH, koji će presuditi da li su upravni organi postupali po zakonu ili ne, najavljujući da će u tom postupku, ako bude trebalo, ići do Evropskog suda za ljudska prava u Strazburu i da će BiH izgubiti te sporove.\nSud BiH je, naveo je Ademović, u ranijim predmetima već zauzeo stav da nije moguće Turskoj izručiti "gulenovce" koje potražuje Turska, jer BiH ne tretira ovu organizaciju kao terorističku.


Vučić sve moćniji i popularniji\nRekonstrukcija Vlade Srbije trebalo bi da bude zaokružena 26. avgusta kada bi parlament mogao da odlučuje o izboru novih članova. I dok su novi ministri još uvek nepoznanica nesporno je da će najpopularniji, i po svemu sudeći, najmoćniji čovek u njoj i dalje biti njen prvi potpredsednik i lider Srpske napredne stranke Aleksandar Vučić. Sam Vučić tvrdi da ga plaši tolika popularnost, koju neki porede sa onom koju je nekada imao Slobodan Milošević, dok pojedini analitičari upozoravaju da velika koncentracija moći u rukama jednog čoveka nosi i opasnosti.\nPo popularnosti koju danas uživa, Aleksandar Vučić spada u rang koji su dosezali svojevremeno samo Slobodan Milošević i Vojislav Koštunica, kao i Boris Tadić u jednom periodu. To je, kažu istraživači javnog mnenja, primetno po različitim pokazateljima poput toga koliko ga građani cene, kako obavlja posao, kome najviše veruju.\nOno što se najpre vezuje za Vučića je borba protiv korupcije koju je započeo. Zatim je njegovim uključivanjem u briselske pregovore sa Prištinom postignut i sporazum, a nakon čega je usledila odluka EU o otvaranju pristupnih pregovora. Ne treba zaboraviti ni razočaranje birača u prethodnu vlast vođenu demokratama i Borisom Tadićem koji nisu imali hrabosti za donošenje sudbonosnih odluka.\nMarko Blagojević iz Centra za slobodne izbore i demokratiju (CESID) kaže da je način na koji je počeo i vodio borbu protiv korupcije uglavnom ono čime se objašnjava današnji rejting Aleksandra Vučića koji je samo do pre nekoliko godina, pa i do samog ulaska u vladu prošle godine, bio daleko od popularnog političara.\n„Ljudi jako dugo smatraju korupciju najvećim problemom u Srbiji ili jednim od dva najveća problema. Korupciju smatraju i delom odgovornom za to što danas ne žive bolje. To je ono što je u prvom mahu dalo vetar u leđa njegovoj popularnosti, nastavilo se to kroz pregovore sa Prištinom, nastavilo se i kroz evropske integracije. Dakle, njega prosto percipiraju kao ključnog čoveka u vladi koji pri tome pravi nekakve uspehe. I ukoliko on tu svoju moć koristi da bi stvarao vrednost ja onda nemam nikakav problem sa tim i naravno sve dok se poštuju nekakve procedure“, kaže Blagojević.\nZa iznenađujeuće kratko vreme, samo za godinu dana, Vučić je uspeo da se nametne kao neprikosnoveni arbitar srpske politike, primećuje novinar Boško Jakšić.\n„Zanimljivo je, kada se posmatra i ono što Vučić govori a i njegov govor tela, pokazuje se da je on ozbiljno radio na sebi kako bi raskrstio sa tim imidžom razbuktalog radikala koji u Bulevaru Zorana Đinđića lepi plakate sa likom Ratka Mladića. Koliko on deluje uverljivo pokazuje njegov rejting ubedljivo najpopularnijeg političara Srbije, naravno uz jednu orgradu, a to je da Srbi uvek vole da se dive vlasti“, navodi Jakšić.\nSam Vučić na opaske da mnogi kažu da je "popularniji od Slobodana Miloševića nekada", tvrdi da ga tolika popularnost plaši.\n„Da ne kažem da se tresem od straha zbog takve činjenice, ali svaku noć razmišljam, svaki dan razmišljam šta je ono što možemo za zemlju da uradimo i da napravimo“, rekao je Vučić u jednom televizijskom intervjuu.\nI dok Vučića plaši tolika popularnost na drugoj strani se čuju upozorenja da je previše toga u njegovim rukama. Tako će pojedini komentatori primetiti kako Vučić kreće Tadićevim stopama – sa velikom popularnošću i još većom koncentracijom moći.\nDa li zbog kritika ili što ne može sve da stigne tek rekonstrukciju naprednjačkog kadra u vladi krenuo je od sebe odričući se mesta ministra odbrane. Osim resora koga se odrekao Vučić je prvi potpredsednik vlade, koordinator službi bezbednosti i zadužen je za borbu protiv korupcije. Ne treba zaboraviti ni da je predsednik trenutno najjače političke partije.\nVesna Rakić Vodinelić, profesorka prava kaže da Vučić ima jako mnogo ovlašćenja i to onih do kojih nije došao putem izbora.\n„Nego zahvaljujući tome što je u stranci čiji je bivši predsednik Tomislav Nikolić postao predsednik republike i da objedinjuje u sebi brojne funkcije, što formalne što neformalne, među njima jednu vrlo značajnu - kontrolu nad službama bezbednosti. On je stekao izvesnu harizmu, pre svega time što je sebe lansirao kao borca protiv korpucije, a to je nešto na šta je najveći broj građana osetljiv. I verujem da je taj spoj političke moći koju ima zahvaljući brojnim funkcijama i toj harizmi borca protiv korupcije on veoma popularan“, kaže Rakić Vodinelić.\n„Naravno, za mene to uvek predstavlja potencijalnu opasnost od autokratije jer ako pribavite ovlašćenja koja inače ne biste mogli, koja nemate po formaciji na kojoj se nalazite, vi imate tim veću kontrolu i nad društvom i nad političkom elitom“, ocenjuje profesorka Rakić Vodinelić.\nU zemlji ga je ojačala borba protiv korupcije, kao i hapšenje do tada nedodirljivog biznismena Miroslava Miškovića, a na zapadu je stekao kredibilitet pokazujući spremnost za saradnju, pre svega, rešavanje kosovskog problema i privrženost približavanju zemlje EU. Uspeo je da pridobije i deo intelektualaca koji su ranije podržavali demokrate, mada će ga danas i neki od njih kritikovati.\nMeđutim, da takva pozicija nosi i određenu opasnost, smatra i novinar Boško Jakšić.\n„Višak samopouzdanja bi mogao da bude loš ne samo po prvog potpredsednika nego i po sve nas. Ako ga vlast zavede, što je nažalost česta pojava u sferi vlasti, ako se oseti suviše moćnim, ako zaboravi da svoju vlast duguje jednoj kriznoj situaciji i da na tu kriznu situaciju mora da odgovori rezultatima, onda bi sam sebe doveo u situaciju u kojoj je na neki način bio i Boris Tadić. A to je da zaboravi šta treba da radi, da postane žrtva onoga što se možda u politici zove helijum efekat ili, a to je druga opasnost, da se na osnovu vlasti i popularnosti oseti suviše jakim i počne na taj način da vodi politiku“, zaključuje Jakšić.


Predsjednica Republike Srpske Željka Cvijanović i predsjedavajući Predsjedništva BiH Milorad Dodik prisustvovali su danas u Novom Sadu otkrivanju spomenika kralju Petru Prvom Karađorđeviću u okviru obilježava 100 godina od prisajedinjenja Vojvodine Kraljevini Srbiji....\nProtokol predsjednice Republike Srpske za nedjelju, 25.11.2018. godine\nPredsjednica Republike Srpske Željka Cvijanović prisustvovaće u nedjelju, 25.11.2018 godine u Novom Sadu manifestacijama povodom 100 godina prisajedinjenja Vojvodine Kraljevini Srbiji: – u 11.00 časova predsjednica Republike Srpske Željka Cvijanović...\nPredsjednica Republike Srpske svečano otvorila novoizgrađeni pomoćni teren na stadionu Fudbalskog kluba „Tekstilac”\nPredsjednica Republike Srpske Željka Cvijanović svečano je večeras otvorila novoizgrađeni pomoćni teren sa vještačkom podlogom na stadionu Fudbalskog kluba „Tekstilac” u Derventi, a ukupna vrijednost projekta je 500.000 KM, od čega je Vlada Srpske obezbijedila...\nNajava za petak, 23.11.2018. godine\nPredsjednica Republike Srpske Željka Cvijanović prisustvovaće danas, 23.11.2018. godine u 18.00 časova svečanom otvaranju novoizgrađenog pomoćnog terena sa vještačkom podlogom na stadionu FK „Tekstilac“. (Derventa)\nPredsjednica Republike Srpske Željka Cvijanović prisustvovala je danas u Banjaluci promociji kadeta 19. klase Jedinice za policijsku obuku Policijske akademije. Predsjednica Republike Srpske rekla je nakon promocije kadeta Policijske akademije, da Srpska time pokazuje...


Google će otežati programerima prestupnicima da svoje aplikacije ponovo objavljuju u Play prodavnici - Topličke Vesti | Topličke Vesti\nAutor Ekipa Topličkih Vesti 17 apr 2019\nMobilni telefoni, 17.04.2019, 11:30 AM\nIako je tokom godina Googleov nadzor nad ogromnim Android ekosistemom jačao, maliciozne aplikacije se i dalje pojavljuju u Play prodavnici.\nPonekad je dovoljno samo ponovno objavljivanje već otkrivene maliciozne aplikacije sa novog naloga Play prodavnice, ili korišćenje postojećih naloga drugih programera, da se prevare kontrole Play prodavnice i da maliciozne aplikacije nađu put do korisnika Androida.\n“Od početka smo nastojali da napravimo Android kao potpuno otvoreni operativni sistem. Ali kako platforma raste i evoluira, svaka odluka koju donosimo nosi kompromise”, kažu iz Googlea. “Korisnici žele veću kontrolu i transparentnost u pogledu načina na koji aplikacije koriste njihove lične informacije, i očekuju da Android, kao platforma, učini više kako bi obezbedio tu kontrolu i transparentnost. Ova odgovornost prema korisnicima je nešto što smo oduvek shvatali ozbiljno, i zbog toga sveobuhvatno sagledavamo kako naša platforma i pravila odražavaju tu predanost.”\nGoogle je prošle godine napravio neke izmene pravila Play prodavnice i dodao nova ograničenja zbog kojih je sada obavezno da svaka nova aplikacija bude podvrgnuta rigoroznom postupku testiranja i pregleda pre nego što se pojavi u Play prodavnici.\nOve izmene ograničavaju programere da zloupotrebljavaju uslugu pristupačnosti za Android i ograničavaju aplikacijama pristup određenim dozvolama kao što su evidencije poziva i SMS poruke. Kao rezultat toga, danas je broj aplikacija koje imaju pristup ovim osetljivim informacijama smanjen za više od 98%, kažu iz Googlea.\nGoogle je ranije uveo skeniranje malvera na osnovu zlonamernog ponašanja aplikacija, zaposleni su ljudi koji pregledaju Android aplikacije pre nego što budu objavljene u Play prodavnici, a kompanija ima i program nagrada namenjenih onima koji otkriju bagove i još mnogo toga.\nGoogle priznaje da su najnovije promene koje se odnose na dozvole za pristup evidencijama poziva i SMS porukama izazvale nezadovoljstvo kod mnogih programera koji nisu zadovoljni procesom donošenja odluka.\n„Kada smo počeli da primenjujemo ova nova pravila u vezi SMS (dozvola) i evidencije poziva, mnogi od vas su izrazili nezadovoljstvo procesom donošenja odluka“, kaže Samir Samat, potpredsednik menadžmenta proizvoda, Androida i Google Play prodavnice.\nProgrameri se žale na to da predugo čekaju odgovor na to da li njihove aplikacije ispunjavaju pravila, i da je proces žalbe na odluku često dug i mukotrpan.\nNeki od programera imaju utisak da su Googleove odluke automatizovane i da u njima ne učestvuju ljudi, dok se drugi žale da je teško uspostaviti komunikaciju sa Googleovim timom.\nZbog toga je kompanija sada objavila plan o boljoj komunikaciji sa programerima, sa objašnjenjima zašto je odluka doneta, obećavajući da će procene biti poboljšane i transparentne, kao i žalbeni proces. Google kaže da kompanija širi svoj tim kako bi se ubrzao proces odgovora na prigovore.\nGoogle je takođe planira da posveti više vremena pregledavanju Android aplikacija novih programera pre nego što ih odobri, kako bi se izbeglo donošenje pogrešnih odluka. Za pregled aplikacija svakog novog developera kompanija će sada uložiti više vremena (što može trajati danima, a ne nedeljama), što će joj omogućiti da sprovede „temeljnije provere“ pre nego što odobri da aplikacije budu objavljene u Play prodavnici.\n„Iako je velika većina programera na Androidu dobronamerna, neki nalozi su suspendovani zbog ozbiljnog, ponovljenog kršenja pravila koja štite naše zajedničke korisnike“, kažu developeri Androida na blogu kompanije.\nOni kažu da je 99% + ovih odluka o suspenziji ispravno, ali da su oni svesni kako to može uticati na developere ako im je nalog greškom suspendovan.\nOd sada, developeri čiji su nalozi greškom suspendovani mogu se odmah žaliti na odluku, a svaku takvu žalbu će neko iz Googleovog tima pažljivo razmotriti. Ako se utvrdi da je napravljena greška suspenzija će biti ukinuta.\nSvinja rekorderka od 400 kila 22. novembra 2019.\nVreme za jesenju zaštitu voća 22. novembra 2019.\nGodina za pamćenje 22. novembra 2019.\nZavršava se podela ogrevnog drveta 22. novembra 2019.\nUdruženje pčelara Blace organizuje predavanje za pčelare 22. novembra 2019.\nKratak url URL: https://toplickevesti.com/?p=464875\n17 apr 2019. Komentari na vestima starijim od 7 dana su zatvoreni RSS 2.0.\nSvinja rekorderka od 400 kila\nVreme za jesenju zaštitu voća\nZavršava se podela ogrevnog drveta\nUdruženje pčelara Blace organizuje predavanje za pčelare\nU poslednjem kolu Blačani igraju bez prisustva publike\nU Domu zdravlja Blace obeležen Međunarodni dan deteta\nNagli pad temperature može izazvati prehladu i virusne infekcije\nVeselo u vrtiću\nUhapšen Prokupčanin zbog sumnje da je provaljivao u kuće i izazvao požar


ERDOGAN HVALI PUTINA: Posle nedavnih komplimenata na račun turskog predsednika, ni on nije ostao dužan svom ruskom kolegi | Novosti.RS\nERDOGAN HVALI PUTINA: Posle nedavnih komplimenata na račun turskog predsednika, ni on nije ostao dužan svom ruskom kolegi\n25. 12. 2020. u 17:17\nPREDSEDNIK Turske Tajip Erdogan nije ostao dužan Putinu i revanširao mu se lepim rečima. Posle molitve u džamiji u petak Erdogan je kazao turskim novinarima da smatra Putina poštenim čovekom koji drži svoju reč. Erdogan tvrdi da je kao takvog upoznao Putina.\nNa poslednjoj godišnjoj konferenciji za novinare održanoj 17. decembra Putin je takođe hvalio Erdogana kao čoveka od reči i istakao da on ide do kraja ako je nešto u interesu njegove države.\nPutina su novinari bili pitali ko mu je od stranih državnika prijatan, a ko nije, na šta je predsednik Rusije odgovorio da za njega nema prijatnih i neprijatnih lidera država jer su to obrazovani ljudi koji vode račune o interesima svojih država, ali isto to i radi i on. Ipak, Putin je izdvojio dva lidera - Kine i Turske. Sa kineskim predsednikom ima dobre poslovne odnose i među njima postoji međusobno poverenje.\nZa Erdogana je Putin kazao da ceni što on drži svoju reč mada se njihovi pogledi o određenim pitanjima razlikuju. Osim toga Putin je rekao da Erdogan ne vrti repom. Ako Erdogan smatra da je nešto korisno za njegovu državu on ide do kraja, istakao je Putin. Iako nije spominjao ime zemlje od koje dolaze pritisci na Erdogana jasno je da se Putinova aluzija odnosila na Vašington koji se jako protivio da Turska kupi ruske sisteme S-400.\nErdogan je i nedavno hvalio Putina kad je ruski lider uspeo da nagovori lidere Azerbejdžana i Jermenije da prestanu da ratuju u Nagornom Karabahu. Ta aluzija se odnosila na pritiske koje je na njega pravio i pravi Vašington.\nZa razliku od Putina veliki broj ruskih političara, politikologa i novinara o Erdoganu nema visoko mišljenje jer ga smatraju političkim megalomanom koji nastoji da širi svoj uticaj na muslimanske države gde je nekada bilo tursko carstvo. Osim toga u Erdoganovu iskrenost ne veruju i zato što bez obzira što je znao da Putina zove "prijateljem i bratom" on direktno radi protiv Rusije. Erdogan ne samo što nije priznao Krim kao rusku teritoriju nego naoružava ukrajinsku vojsku za eventualni rat protiv protiv Rusije.\nTurska je prodala Kijevu svoje bespilotne letilice "bajraktar" i dogovara se o zajedničkoj proizvodnji jer Ukrajina ima fabriku motora za letilice "Motor-Sič". Erdogan i njegovi saradnici se dogovaraju sa rukovodstvom u Kijevu da zajednički organizuju i drugu proizvodnju vojne tehnike.\nZbog toga mnogi u Rusiji smatraju da iskrenog prijateljstva i poverenja sa Erdoganom ne može biti, ali se zbog obostranih interesa mora voditi "fleksibilna politika". Erdogan je dobio od Rusije povoljne kredite za pravljenje atomske centrale a "Gasprom" je kreditirao gasovod "Turski tok". Budućnost tog gasovoda može da se dovede u pitanje ako Turska zaista uspe da realizuje svoje planove oko nove bušotine u Crnom moru. Erdogan tvrdi da bi ta bušotina mogla da zadovolji sve turske potrebe. Paralelno sa time Turska otvara gasne terminale u koje se dovozi tečni gas iz Katara i još nekih drugih zemalja.\nŠto se tiče Putinove tvrdnje da se u nekim pitanjima Rusija i Turska bitno razlikuju nije tajna da je jedan od velikih problema i to što bitno drugačije gledaju na rešavanje problema u Siriji i Libiji.\nRedžep Tajip Erdogan Vladimir Putin Rusija Turska\nPUTIN RAZGOVARAO SA MAKRONOM: Glavne teme Nagono-Karabah, Ukrajina i Kovid 19\n22. 12. 2020. u 19:58\nPUTIN: NIKAD VIŠE RAKETA! Rusija prevazišla veliki Sovjetski Savez po procentu savremenog naoružanja u svim rodovima vojske\nU 2021. godini Rusija planira da dostigne nivo savremenog oružja u raketnim jedinicama od 88,3 odsto. Što se tiče drugih rodova vojske, do 2024. godine nivo savremenog oružja bi trebalo da dostigne 75,9 odsto.\n22. 12. 2020. u 19:24\nPUTIN STAVIO POTPIS: Bivši predsednici Rusije dobijaju doživotni imunitet\n22. 12. 2020. u 16:55\nPREDSEDNIK Rusije Vladimir Putin ispunio je želju devetogodišnjem dečak iz Čeljabinska, u okviru akcije "Novogodišnja jelka želja", koji je napisao da bi voleo da poseti Moskvu i kliza na Crvenom trgu.


On je rekao da su gradske vlasti u prethodnom periodu učinile značajne korake u pogledu suštinskog unapređenja kvaliteta vazduha u prestonici Srbije. Osim konkretnih mera koje već daju rezultate, napravljen je niz planova i inicirani su kapitalni projekti u ovoj oblasti koji će trajno izmeniti Beograd i život u njemu, te obezbediti čistiju i zdraviju budućnost svih građana. Na kvalitet vazduha utiče kombinacija faktora – od atmosferskih prilika koje su aktuelne ali i prolazne, do zaostalih načina grejanja i pojačanog saobraćaja. Međutim, vrlo aktivno i strateški se radi na tome da se ljudski činioci koji utiču na zagađenje smanje.\nPREPORUKA MINISTARSTVA ŠKOLAMA I VRTIĆIMA "Skratite časove ili otkažite nastavu ako zagađenje vazduha ugrožava decu"\n– Važno je istaći da su, prema podacima Gradskog zavoda za javno zdravlje i Sekretarijata za zaštitu životne sredine, maksimalne dnevne koncentracije zagađujućih materija na teritoriji Beograda u padu prethodnih godina. Ovo je još značajnije ako imamo u vidu da se u Beogradu registruje čak 50.000 vozila više svake godine, kao i da se industrija značajno razvija – istakao je Radojičić.\nOn je objasnio da su uspešno realizovani mnogi ciljevi iz strateškog dokumenta „Plan kvaliteta vazduha u aglomeraciji – Beograd 2016”.\nDanašnji podaci GZZJZ od 13.00 časova\n– Ugašen je veliki broj kotlarnica koje su koristile mazut i ugalj kao energent i priključene su na sistem daljinskog grejanja. Zatim, smanjila se emisija zagađujućih materija u vazduh iz TE „Nikola Tesla” A i B, kao i emisija štetnih materija iz saobraćaja. To se učinilo kroz modernizovanje voznog parka i nabavku 244 nova autobusa u prethodnoj godini, koji su svi sa EURO 5 i EURO 6 motorima, a u skladu sa zahtevima EU u pogledu emisija, izgradnju biciklističkih staza i proširenje pešačkih zona. Uspostavljen je efikasan sistem monitoringa i kontinuiranog izveštavanja o kvalitetu vazduha i putem aplikacije „Beoeko” – naveo je Radojičić.\n– Intenzivan saobraćaj, toplotna postrojenja i spaljivanje uglja i drvne mase su najznačajniji izvori zagađenja vazduha u Beogradu, a na rešavanju svakog od ovih problema radimo istovremeno. Bitno je da građani znaju da se i na ovom planu radi na visoko stručan način i uz poštovanje najviših evropskih i svetskih standarda, te da smo u tom pogledu primer u regionu – dodao je Radojičić.\nOn je podsetio da Grad Beograd intenzivno sarađuje na ovom pitanju pre svega sa Ministarstvom za zaštitu životne sredine, kao i svim drugim nadležnim institucijama na nacionalnom nivou, kako bi se sveobuhvatno pristupilo kompleksnom problemu za koji nije moguće naći instant rešenje.\n– Nažalost, ova tema se koristi u dnevnopolitičke svrhe i sve je više pokušaja da se nipodaštavaju napori velikog broja stručnjaka koji predano rade na trajnom prevazilaženju problema zagađenja u Beogradu, za šta upravo prethodne vlasti nisu imale rešenje, planove i realne aktivnosti. Naprotiv, posle mnogo decenija konačno radimo kapitalne projekte – spalionicu Vinča koja obezbeđuje obnovljiv izvor energije, toplodalekovod iz Obrenovca kojim će se topla voda iz elektrane koja se bacala sada koristiti za grejanje i metro kojim se na najbolji mogući način unapređuje saobraćaj.


SAOPĆENJE ZA JAVNOST: Utakmica između KŽK Čelik i ŽKK Sloboda se neće odigrati - Portal 072info\nNa naš e-mail stiglo je obavještenje iz KŽK Čelik, koje vam prenosimo u cjelosti.\nUz iskrene riječi žaljenja obavještavamo javnost u Zenici da se utakmica 1.kola Prvenstva Bosne i Hercegovine za košarkašice između KŽK Čelik i ŽKK Sloboda neće odigrati. Utakmica je bila zakazana za večeras (subota) u Areni Zenica sa početkom u 18 sati.\nNaime, u obavještenju koje smo dobili od Slobode iz Novog Grada kaže se da njihov tim neće doputovati na današnju utakmicu odlukom trenera.\nPotvrdu da se utakmica neće odigrati dobili smo i iz Košarkaškog Saveza Bosne i Hercegovine.


Vučić o izjavi Skata | N1 Srbija\n16.10.2018. |11:03 |\nPredsednik Srbije Aleksandar Vučić izjavio je da je i dalje spreman da razgovara sa predstavnicima kosovskih Albanaca o rešavanju kosovskog problema, ali da mu se čini je šansa za pozitivan ishod manja nego ranije.\nNa pitanje novinare šta je konkretno mislio kada je predlagao razgraničenje i da li bi to značilo da Srbija zadrži sever Kosova, a Kosovo dobije tri opštine na jugu centralne Srbije, Vučić je rekao da je želeo da se utvrdi granica između Srba i Albanaca, za koju sada niko ne zna gde je, jer se razlikuje šta o tome misle Rusija i Amerika, Kina i Nemačka, Srbi i Albanci.\n"Niko u svetu ne zna gde su granice i ja sam smatrao da je važno da zarad budućnosti to saznamo, da imamo mir i stabilnost sa Albancima za narednih 100 ili 200 godina. Nisam uspeo, jer građani smatraju da je bolje da smo ni na nebu ni na zemlji. Ja mislim da je to pogrešno, ali je moje da poštujem volju naroda", rekao je Vučić.\nOn je rekao da je, uprkos svemu, voljan da nastavi razgovore sa kosovskim predsednikom Hašimom Tačijem, pa i u Parizu 11. novembra, ali da mu je malo čudno šta će Tači da radi tamo, s obzirom da se radi o obeležavanju završetka Prvog svetskog rata i da u svečanosti učestvuju sile pobednice i učesnici tog sukoba.\nVučić je rekao da mu smetaju pojedini glasovi iz međunarodne zajednice koje se protive promeni granica i tvrde da se time otvara Pandorina kutija.\n"Kažu da su protiv granica a niko ne zna gde su. Osim ako su za njih granice sadašnje granice nezavisnog Kosova? A ja im kažem: 'Evo, mi nikada nećemo da priznamo granice nezavisnog Kosova'. I šta ćemo sad? Oni kažu da ćemo tako otvoriti Pandorinu kutiju. A oni su to uradili 2008. godine sa Kosovom, ili 2006. godine i pre toga 90-ih godina. I na to nema odgovora", rekao je on.\nPonovio je da će uvek razgovarati sa svima i truditi se da omogući dogovor, ali da mu ne izgleda da će to biti moguće za tri dana ili tri meseca.\nO izjavi Skata: Vlada Kosova je za Srbiju "takozvana"\nPredsednik Srbije izjavio je da "nažalost" nije bio prisutan kada je ambasador SAD Kajl Skat rekao da Vlada Kosova "nije takozvana" već vlada "suverene i nezavisne zemlje" i dodao da bi u tom slučaju ambasador dobio "pristojan, odmeren odgovor koji bi značio zaštitu interesa države Srbije".\nOdgovarajući na pitanja novinara nakon otvaranja Trećeg samita ministara transporta i Foruma gradonačelnika glavnih gradova Kine i zemalja Centralne i Istočne Evrope u Beogradu, Vučić je kazao da šta god da je Vlada Kosova za Vašington, za Srbiju je "takozvana".\n"Nažalost nisam bio prisutan, ali predstavnik Vlade Srbije je trebao da reaguje. Nije tu ambasador da ispravlja novinare već da odgovara na pitanja, ali nije to nikakav nov stav američkih predstavnika i zato sam skeptičniji od Ivice Dačića po pitanju stava Vašingtona prema Kosovu", kazao je predsednik Srbije.\nVučić je dodao da bi "bilo lepo" da je ambasador SAD pokazao "malo više poštovanja za zemlju domaćina" i dodao da je to "njihov stil kao najmoćnije sile sveta".\nOn je upitao zašto se vode pregovori sa Srbijom o Kosovu ako je to kako je rekao, "suverena vlada nezavisne države".\n"Zašto pričate sa Srbijom ako je tako? Na osnovu koje rezolucije donosite odluku da pravite vojsku Kosova, gde to piše, u kom međunarodno pravnom aktu? To je čisto pravno nasilje koje kasnije prati i fizičko, zato i jesam prilično uplašen. Gledaćemo kako da zaštitimo svoju zemlju i narod, a da sačuvamo mir", kazao je Vučić.\nReči Irineja lepe, ali i obavezuju\nKomentarišući tvrdnje patrijarha Irineja da se za Kosovo bori kao lav, Vučić je zahvalio na tim rečima i dodao da su one veoma lepe, ali i da obavezuju.\n"Boriću se za interese naroda na Kosovu i Metohiji svim srcem i snagom, kao i do sada. Da li će to uvek biti u saglasju sa nekim ljudima koji bi da sanjaju nemoguće snove, ne mogu da znam, ali ću se boriti za interese našeg naroda", rekao je on.\nBrojni napadi u medijima, ne pada mi na pamet da ih tužim\nPredsednik Srbije izjavio je da je svakodnevno izložen brojnim napadima u medijima ali da, za razliku od pojedinih opozicionih lidera, njemu ne pada na pamet da bilo koga tuži.\nKomentarišući najave jednog od lidera Saveza za Srbiju Dragana Đilasa da će tužiti jedne dnevne novine zbog toga šta pišu o njemu, Vučić je rekao da je 90 odsto sadržaja nedeljnika NIN posvećeno njemu, ali da je srećan zbog toga.\n"Kada vas napadaju oni koji su hvalili katastrofalnu vladu Demokratske stranke, onda ljudi znaju da radim dobro za narod. Lagali su svašta, a ja ih nikada nisam tužio...", rekao je Vučić.\nVučić je rekao da je to cena demokratije i činjenice da je u politici, ali da ne razume zbog čega opozicija to ne može da prihvati.\nAleksandar Vučić Kajl Skat Kosovo SAD razgraničenje\nCrna Gora i Albanija žele uspešno okončanje dijaloga Beograda i Prištine 17:42 h\nAmerikanac srpskog porekla\nKada se to Narod izjasnio da ne zeli razgranicenje sa Albancma? Da li sam ja propustio neko izjasnjavanje Naroda? A mozda predsednik previse cita komentare i tvitove koje sam fabrikuje.\nKako gde su granice?? Tamo gde ih je priznao potpisivanjem Briselskog sporazuma 2014.!\nNema mira dokle god nam je državna granica čardak ni na nebu ni na zemlji.


NJUJORK TAJMS: Rusija i Saudijska Arabija dale predah američkoj naftnoj industriji - ALI SE BANKROT NASTAVLJA | WebTribune\nHome U FOKUSU NJUJORK TAJMS: Rusija i Saudijska Arabija dale predah američkoj naftnoj industriji – ALI SE BANKROT NASTAVLJA\nSva je prilika da je sporazum Rusije i Saudijske Arabije samo međufaza daljeg rušenja američke naftne industrije. Očekuje se cena od 40 dolara po barelu ali ni to neće poboljšati situaciju u SAD.\n„Američka naftna industrija je, možda, uspela da izbegne opasnu situaciju. Rusija i Saudijska Arabija, koje su se pre samo mesec dana nadale da će uspeti da oslabe američke kompanije za preradu nafte, odustale su od pretnje da će poslati dodatnu količinu energenata na to, i bez toga, prepuno tržište. Oni su priznali da im ta igra samim nanosi štetu i umesto toga postigli su preliminarni sporazum o smanju proizvodnje“, navodi se u tekstu.\nKako se dodaje, ova promena politike omogućiće američkim kompanijama da postepeno smanje proizvodnju, na sopstvenim uslovima.\n„Bankrotstva će, ipak uslediti, ali se sada ne moramo plašiti da će biti uništena cela grana, pošto je najgori deo rata cenama iza nas“, dodala je analitičarka.\n„Kako očekuju analitičari, cena nafte koja je samo pre šest godina bila iznad 100 dolara za barel, u doglednoj budućnosti će biti ispod 40 dolara“, piše „Njujork tajms“. Ipak, naglašava list, „očigledno je izbegnuto da se cena nafte spusti ispod 10 dolara za barel“.\nMeđutim, američke naftne kompanije već smanjuju na hiljade radnih mesta, prekidaju rad na naftnim poljima. Smanjenje potražnje za naftom u svetu može dovesti i do toga da američki izvoz u potpunosti nestane.\nPrema procenama lista, mnoge američke kompanije će kupiti veće korporacije.


Ujedne rane kod pasa i mačaka - Oculus Vet\nPočetna » Hitna stanja » Ujedne rane kod pasa i mačaka\nJedan od najčešćih razloga zbog kojeg psi i mačke dolaze u urgentnu ambulantu jesu ujedne rane nastale prilikom „svađe“ sa drugom poznatom ili nepoznatom životinjom. Kod mačaka koje žive spolja, bilo stalno ili povremeno, česti su okršaji sa drugim mačkama zbog partnera (ukoliko životinja nije kastrirana/sterilisana) ili zbog teritorije.\nPovrede koje pritom nastaju mogu biti različite, od bezazlenih površinskih rana koje ne zadiru u tkivo ili su plitke, ali i do veoma teških povreda različitih delova tela, koje mogu ozbiljno da ugroze život psa ili mačke, te da dovedu do uginuća. Najveći problem nastaje ukoliko dođe do borbe između velikog i malog psa, gde povrede nanete manjem psu mogu biti veoma obimne, da zahvataju više sistema organa, te da ugroze život jedinke. Takođe, ujedne rane kod mačaka, često površinski mogu da izgledaju bezazleno, pogotovo ako životinja ima veliko krzno, ali da se pružaju duboko i da su potencijalni izvor infekcije, pa i sepse i septičnog šoka kod životinje.\nVeoma je važno da ukoliko je životinja proživela iskustvo „tuče“ sa drugom životinjom, pa i ako rane izgledaju male, psa ili mačku odvedete kod veterinara da bi se detaljno ispitala težina povrede i odredila adekvatna terapija. Rane koje dovode do otežanog disanja, nekontrolisanog krvarenja, slabosti i kolapsa, nemogućnosti kretanja ili su vidno kontaminirane zahtevaju urgentnu reakciju vlasnika i veterinara. U urgentnoj službi veterinarskih ambulanti, veterinar će pružiti neophodnu prvu pomoć pacijentu, stabilizovati stanje životinje, odrediti obim povreda i proceniti i preduzeti dalje neophodne korake u lečenju i saniranju povreda.


Stanivuković prijavio UKC zbog kiseonika, Đajić mu poručuje da neosnovano širi paniku - Glas Srpske\nAgencije 24.09.2021 14:49\nBANjALUKA- Gradonačelnik Banjaluke Draško Stanivuković danas je novinarima pred zgradom banjalučkog Okružnog javnog tužilaštva rekao da je podnio krivične prijave zbog, kako je rekao, isporučivanja Univerzitetskom kliničkom centru (UKC) Republike Srpske kiseonika „koji nije prošao kontrole i isporučuje ga firma koja ima dozvolu za uvoz samo tehničkog, a ne i medicinskog kiseonika“.\nGeneralni direktor UKC-a Vlado Đajić na to je poručio da Stanivuković plaši pacijente i širi paniku te da su ovakve optužbe za tužbu.\nStanivuković je rekao da je podnio krivične prijave protiv Đajića, ministra zdravlja i socijalne zaštite Srpske Alena Šeranića, direktora firme „TGT“ Stanislava Čađe i glavnog republičkog zdravstvenog inspektor Milice Matijević.\nStanivuković tvrdi da ima dokaze da kiseonik isporučuje firma „TGT Tehnogas“ iz Laktaša koja „nije registrovana za unutrašnji promet lijekova“.\n-Medicinski kiseonik jeste lijek, ali ova firma nije registrovana za promet lijekova. Ova firma nema dozvolu da radi sa medicinskim kiseonikom - rekao je Stanivuković.\nStanivuković tvrdi i da je UKC isplatio 1,3 miliona KM za isporuku tehničkog, a ne medicinskog kiseonika.\nOn kaže da su, prema podacima koje ima, u ovom slučaju počinjena krivična djela protiv zdravlja ljudi, protiv službene dužnosti i protiv pravnog saobraćaja.\n-Odgovorno tvrdim da je kiseonik ispravan i da je isti kao i u ostatku Evrope - rekao je Đajić.\nĐajić je dodao da je Stanivuković jedini, koji nikad nije došao u posjetu UKC-u Srpske.\nOn je dodao da pacijenti ne treba da se brinu, jer je kiseonik ispravan.\nKako je istakao, firma koja uvozi kiseonik ima potvrdu da se bavi nabavkom medicinskog kiseonika.\nČađo je za „Nezavisne“ rekao da nema komentar.\nStanivuković nije danas predao Okružnom javnom tužilaštvu krivične prijave protiv bivšeg gradonačelnika, njegovih saradnika i drugih funkcionera Republike Srpske, kako je ranije najavio. Rekao je da neće biti kasno ako te krivične prijave preda sljedeće sedmice.


Tužioci zapošljavaju sinove kao stručne saradnike - Impuls\nObjavljeno: Nedjelja, 17 Septembar 2017 09:00\nNi Okružno javno tužilaštvo Banjaluka nije imuno na nepotizam koji posljednjih godina caruje u Republici Srpskoj, a o tome svjedoči primjer nedavnog zapošljavanja na pozicije stručnih saradnika sinova dugogodišnjih tužilaca.\nNepotizam ili zapošljavanje po rodbinskim i zavičajnim vezama odavno više nije vijest, ali kada se tako nešto odradi u najvišim pravosudnim institucijama, u koje bi građani trebali imati povjerenja, onda priča postaje malo drugačija.\nOkružno javno tužilaštvo Banjaluka je u proteklom periodu na pozicije stručnih saradnika, kako saznaje „EuroBlic“, primilo sinove republičkih javnih tužilaca Živane Bajić i Branka Mitrovića.\nPotvrda ove informacije stigla je nakon našeg upita ovoj pravosudnoj instituciji iz koje su odgovorili da je na posljednjem konkursu primljeno troje stručnih saradnika, odnosno Igor Bajić, Danko Mitrović i Nikolina Umljenović.\nU ranijem periodu primljena je i buduća snaha takođe jednog od visokorangiranih nosilaca pravosudne funkcije koji radi u OJT Banjaluka.\nNaravno da se djeci čiji su roditelji u pravosuđu ne može zabraniti zapošljavanje, ali je, kako navode naši sagovornici, ova oblast odavno trebala biti regulisana zakonom, kao što su, recimo, regulisane sve druge pozicije u pravosuđu. Slučajno ili ne, samo je zapošljavanje stručnih saradnika ostalo po strani.\nIvana Korajlić, portparol Transparensi internešnela, smatra da je jako bitno regulisati zapošljavanje stručnih saradnika u pravosuđu, jer se radi o prvom ulasku u pravosudne institucije, sa kojih pozicija se kasnije imenuju tužioci i sudije.\n– Za imenovanja sudija i tužilaca postoje ograničenja, ali kod zapošljavanja administrativnog osoblja i stručnih saradnika tu su i dalje konkursne procedure takve da omogućavaju nepotizam. Nije ovo prva pravosudna institucija, jer smo već imali predsjednike sudova koji su zapošljavali svoju rodbinu na sekretarske i druge administrativne pozicije – podsjetila je Korajlićeva.\nIako iz TI odavno ukazuju na ovu pravnu prazninu ništa se do danas nije promijenilo.\nZanimljivo je da je u Visokom sudskom i tužilačkom savjetu ova „problematika“ već riješena, pa članovi VSTS odmah podnose ostavku ukoliko njihovi najbliži konkurišu na neku od pravosudnih funkcija u BiH.\n– Zakon reguliše sve ono što se dalje dešava, a vezano je za imenovanje na pozicije sudija i tužilaca, ali ta prva tačka ulaska u pravosuđe nije adekvatno regulisana, jer nema ograničenja oko sukoba interesa i sprečavanja nepotizma. Na taj način se dakle, jednostavno rečeno, uđe u pravosuđe i steknu određena iskustva, a poslije su otvorena vrata za odgovornije pozicije koje traže prethodno iskustvo rada u pravosuđu – smatra Korajlićeva.\n„Ničiji“ odlaze van granica\nPravna rupetina omogućila je tako da se mnogi sinovi, ćerke i zavičajna rodbina zaposle u pravosuđu BiH, dok sinovi i ćerke onih koji su svoj životni put krčili teškim radom danas nemaju gdje i odlaze van granica.\n– Nema konkursa na koji nisam izašao, a da već u startu nisam čuo priču kako je on paravan, jer su nečiji sin ili ćerka već primljeni na mjesto stručnog saradnika u sudu ili tužilaštvu. U ovoj zemlji odavno više ne vrijedi učiti, već se samo treba roditi sa pravim prezimenom – ispričao je za „EuroBlic“ diplomirani pravnik koji je želio da ostane anoniman.


Savjet ministara danas o privremenom finansiranju — Radio Velkaton : Radio Velkaton\nSavjet ministara danas o privremenom finansiranju\nVijeće ministara BiH danas će razmatrati Prijedlog odluke o privremenom finansiranju institucija BiH za period januar -mart 2015. godine. Ovu odluku potrebno je usvojiti kako ne bi došlo u pitanje finansiranje institucija BiH i međunarodnih obaveza jer budžet institucija BiH i međunarodnih obaveza BiH za 2015. godinu još nije usvojen.\nNacrt budžeta Ministarstvo finansija i trezora BiH uputilo je Generalnom sekretarijatu Vijeća ministara BiH u proceduru usvajanja. Budžet za 2015. godinu bi trebao ostati na nivou od 950 miliona KM kao i prethodne četiri godine.\nPredviđeno je razmatranje Prijedloga odluke o pripremnim aktivnostima za predsjedavanje BiH Vijećem Evrope u periodu od maja do novembra 2015. godine kao i Informacije o zahtjevu za izmjene i dopunu Odluke o višegodišnjem projektu remonta četiri helikoptera. Osim toga, na dnevnom redu sjednice su i prijedlozi odluka o dodjeli sredstava za sufinansiranje projekata institucija kulture i sportskih manifestacija u BiH, te Prijedlog odluke o dodjeli sredstava za sufinansiranje projekata u oblasti “Međunarodne kulturne saradnje”.


Glavna tužiteljica i tužioci tužilaštva USK u posjeti tužilaštu u Tuzli\nNaslovnica Bihać Glavna tužiteljica i tužioci tužilaštva USK u posjeti tužilaštu u Tuzli\nGlavna tužiteljica i tužioci iz Kantonalnog tužilaštva Unsko-sanskog kantona iz Bihaća posjetili su danas Kantonalno tužilaštvo Tuzlanskog kantona, u okviru kontinuiranih aktivnosti USAID projekta pravosuđa u podršci tužilaštvima u BiH u procesuiranju koruptivnog, organiziranog i privrednog kriminala.\nRadi se o radno-konsultativnom sastanku razmjene praksi i dobrih iskustava s fokusom na oduzimanje imovinske koristi stečene krivičnim djelima u oblastima korupcije, organiziranog i privrednog kriminala.\nGlavna tema sastanka bilo je procesuiranje krivičnih djela iz oblasti korupcije, organiziranog i privrednog kriminala i oduzimanja imovinske koristi stečene krivičnim djelima. Uvodne napomene imali su glavna tužiteljica Kantonalnog tužilaštva USK iz Bihaća Fadila Amidžić i glavni tužilac Kantonalnog tužilaštva TK Tomislav Ljubić.\nTeme o kojima je, između ostalog, razgovarano na tom sastanku bile su činjenično koncipiranje organiziranog činjenja krivičnih djela protiv službene dužnosti, strategija tužilačke prezentacije, zastupanja optužnica i prijedloga za oduzimanje imovinske koristi stečene tim krivičnim djelima, te druga aktuelna pitanja u vezi s tim krivičnim djelima i oduzimanjem imovinske koristi, navodi se.\nDelegaciju USAID projekta pravosuđa predvodila je direktorica tog projekta Biljana Potparić-Lipa. Osim zamjenika glavnih tužilaca, šefova i tužilaca iz odsjeka za korupciju, organizirani i privredni kriminal iz oba tužilaštva sastanku su prisustvovali i predstavnici projekta “Jačanje javnog integriteta u FBiH i RS”, te načelnica i istražitelji iz Odjeljenja za privredni kriminal i korupciju MUP-a TK.\n– Sastanak je imao za cilj razmjenu dobrih praksi i iskustava u tim oblastima u Kantonalnom tužilaštvu Tuzlanskog kantona, koje je USAID Projekt pravosuđa prepoznao kao jedno od onih koji imaju razvijene modalitete provođenja dobrih praksi u procesuiranju korupcije, organiziranog i privrednog kriminala – ističe se iz Kantonalnog tužilaštva TK.\nSaradnja tužilaštava realizirana je u okviru USAID Projekta pravosuđa i projekta “Jačanje javnog integriteta u FBiH i RS”, koji finansira Vlada Velike Britanije.\nU delegaciji koja je posjetila to tužilaštvo bila je i ravnateljica Ureda za oduzimanje imovinske koristi stečene krivičnim djelima iz Državnog odvjetništva Republike Hrvatske, Ureda za suzbijanje korupcije i organiziranog kriminaliteta (USKOK) Marija Vučko.\nPrethodni članakVIDEO| VAR komedija: Isključio igrača, pa ga vratio iz svlačionice i ponovo mu dao crveni karton\nSljedeći članakDragan Čović: Uskoro kandidat za predsjedavajućeg Savjeta ministara


Suzbijanje korova – NAJVAŽNIJA agrotehnička mera\nPočetna » Agro teme » Ratarstvo » Suzbijanje korova – NAJVAŽNIJA agrotehnička mera\nSuzbijanje korova u savremenoj poljoprivrednoj proizvodnji predstavlja najvažniju agrotehničku meru. Ovo se posebno odnosi na proizvodnju okopavina kao što su kukuruz, suncokret i soja. U sprečavanju ovog problema veoma je važno reagovati na vreme.\nPrema rečima Miloša Neškovića iz kompanije Galenika-Fitofarmacija, dešava se da prilikom obilazaka svojih parcela, ubrzo nakon setve, zateknemo usev u uslovima visoke zakorovljenosti, a takva slika nije ni malo prijatna. Stoga u sprečavanju nastanka ovakvog problema neophodno je pristupiti na pravi način.\n„Veoma je važno reagovati na vreme, posebno kada su okopavine u pitanju. Sprečavanjem razvoja korova u njihovoj ranoj fazi, zapravo sprečavamo da korovi troše rezerve vode i hranljivih materija namenjenih za ishranu useva“, kaže Nešković.\nOn dalje navodi da je idealno rešenje za primenu u usevima kukuruza, suncokreta, odmah nakon sejanja, a pre nicanja, efikasnna i dokazana kombinacija herbicida.\n„Preparat BASAR je odlično rešenje za suzbijanje velikog broja uskolisnih korova. Odlikuje ga veoma širok spektar delovanja. BASAR efikasno suzbija divlji sirak iz semena, korovsko proso i posebno muharike, koje po pravilu predstavljaju veiki problem ukoliko se njihov razvoj ne spreči na vreme“, navodi Nešković.\nPored toga BASAR odlikuje izražena postojanost na površini zemljišta uz pomoć koje preparat duže vreme sprečava pojavu uskolisnih korova u usevu.\nŠirokolisni korovi mogu biti ozbiljan problem ukoliko im se dozvoli dalji razvoj, a prema rečima našeg sagovornika, zbog toga je prepratu BASAR neophodno dodati preparat REZON, čime se proširuje delovanje herbicida i na širokolisne korove, poput pepeljuge, štireva, ambrozije, tatule i drugih.\nU usevima kukuruza i suncokreta odmah nakon setve takođe veliki problem može da pravi prisustvo zemljišnih štetočina u površinskim slojevima zemljšta.\n„Larve žičnjaka nanoseći oštećenja tek posejanom zrnu utiču na sklop biljaka, a samim tim i na ukupan prinos po hektaru. Idealno rešenje za ova problem je još jedan novi preparat kompanije Galenika-Fitofarmacija. Reč je o zemljišnom insekticidu Tekton u formulaciji granula. On se primenjuje istovremeno sa setvom. Karakteriše ga slaba rastvorljivost u kontaktu sa vodom, što mu omogućava da duži vremenski period ostane u zoni zrna i kasnije korena, štiteći ih od štetnog delovanja larvi žičnjaka i grčica. Zahvaljujući isparenjima koje emituje aktivna materija preparat Tekton ima odlično repelentno delovanje“, kaže Nešković.\nZbog svih svojih osobina Tekton se nameće kao veoma efikasno rešenje za suzbijanje štetočina, pogotovo ako seme nije tretirano insekticidom.\n„Kada je reč o usevu soje, optimalno vreme za uklanjanje konkurencije korova je takođe odmah nakon setve, a pre nicanja, i soje i korovskih vrsta.\n„Za suzbijanje uskolisnih korova u soji primenjuje se preparat BASAR , a koji jednako deluje i u usevu soje. Za proširenje spektra delovanja i na širokolisne korove preparatu BASAR dodaje se Velton, herbicid koji deluje na najznačajnije širokolisne korove“, navodi Nešković.\nPrema njegovim rečima ovaj herbicid je veoma efikasan u suzbijanju ambrozije, koj je jako često veoma dominantan korov u usevima soje.\nGalenika-Fitofarmacija Herbicidi kukuruz Preparati za zaštitu bilja primena herbicida soja zaštita zaštita bilja


Ruska služba bezbednosti protiv Gmail-a, Hotmail-a i Skype-a\nOstale vesti, 11.04.2011, 09:34 AM\nRuska služba bezbednosti žalila se da Gmail, Hotmail i Skype otežavaju praćenje aktivnosti ruskih građana na internetu. Zvaničnik Federalne službe bezbednosti Ruske Federacije, nekadašenje tajne policije KGB-a, izjavio je pred vladinom komisijom za tehnologiju da su enkriptovani protokoli koje koriste internet servisi komplikovani za hakovanje i da bi ih trebalo zabraniti jer predstavljaju pretnju nacionalnoj sigurnosti.\nPredlog Federalne službe bezbednosti podrazumeva svojevrsno ograničenje pristupa internetu kako bi se otklonila opasnost od mogućih protesta pred predsedničke izbore koji bi trebalo da budu održani iduće godine.\nAleksandar Andreječkin, šef centra za komunikaciju federalne službe, posebno je apostrofirao tri servisa koji koriste enkripciju internet saobraćaja - Gmail, Hotmail i Skype. “Nekontrolisano korišćenje ovih servisa može predstavljati pretnju velikih razmera po nacionalnu bezbednost,” izjavio je Andreječkin za novinsku agenciju RIA.\nMinistar za komunikacije Ščogolev je rekao da Rusija ne planira da zabrani Gmail, Hotmail i Skype ili bilo koji drugi strani servis koji radi u Rusiji. Ono što se razmatra je način na koji će se urediti nove tehnologije.\nIzvor iz Kremlja, koji citira agencija Rojters, kaže da je predlog federalne službe bezbednosti bio tako radikalan da nije zaslužio čak ni komentar, ali posle DDoS napada na veb sajt LiveJournal, koji hostuje blogove, a između ostalih i blog istaknutog borca protiv korupcije u Rusiji, mnogi internet korisnici u Rusiji su zabrinuti.\nPredsednik Dmitrij Medevedev, čiji blog takođe hostovan na LiveJournal nije bio u funkciji približno sat vremena, osudio je napad na LiveJournal nazivajući ga nedopustivim i nezakonitim.\nPredlog Federalne službe bezbednosti izazvao je talas negativnih komentara među ruskim internet korisnicima, jer mnogi sada strahuju da bi Rusija mogla slediti primer Kine i ograničiti pristup internetu.\nPortparol ruskog premijera Vladimira Putina, Dmitrij Peskov, kaže da nema razloga za uzbunu. “Federalna služba bezbednosti ima svoj ugao gledanja, ali takođe ima i drugih gledišta. Sva ta gledišta će biti predmet rasprave.”\nS obzirom da je televizija pod kontrolom ruskih vlasti, internet je jedino mesto gde Rusi mogu sebi dati oduška kritikujući Putina, Medvedeva i rusku političku i ekonomsku elitu.\nRusija ima 50 miliona internet korisnika u populaciji od 143 miliona stanovnika, a LiveJournal hostuje više od 4,7 miliona ruskih blogera. Napadi na ovaj blog-hosting servis su ovoga trenutka predmet istrage, a izveštaj o tome advokati LiveJournal će predati ruskom Ministartsvu unutrašnjih poslova.\nNapadi na LiveJournal imali su sva obeležja organizovanih, finansiranih sajber napada. Stručnjaci kažu da Rusija ima jedinicu specijalizovanu za sajber ratove sačinjenu od hakera koje je služba bezbednosti primorala na saradnju i rad za državu.\nLinkedIn se povlači iz Kine\nLinkedIn, jedina velika američka društvena mreža kojoj je dozvoljeno da radi u Kini, objavila je da će platforma u Kini prestati sa radom. znatno... Dalje\nRusija kaznila WhatsApp, Facebook i Twitter zato što podatke ruskih korisnika ne čuvaju u Rusiji\nMoskovski sud kaznio je WhatsApp, Facebook i Twitter zbog toga što ne čuvaju podatke ruskih korisnika unutar granica Rusije, objavio je Roskomnadzor... Dalje\nKina zabranila mlađima od 16 godina pojavljivanje na striming i video platformama\nKineska uprava za sajber prostor (CAC) u sredu je donela odluku kojom zabranjuje pojavljivanje mlađih od 16 godina u sadržaju na striming i video pl... Dalje\nRusija tužila Facebook, Google, Telegram i Twitter zbog ''zabranjenog sadržaja''\nRusija je podnela tužbe protiv Facebooka, Googlea, Telegrama i Twittera zbog toga što nisu uklonili sadržaj koji se smatra nezakonitim. Kremlj tvrd... Dalje\nInternet Explorer neće biti na Windowsu 11\nNajavljujući Windows 11, Microsoft je naveo funkcije i aplikacije koje će biti uklonjene kada korisnici nadograde operativni sistem. U saopštenju ... Dalje


Infrastruktura železnice Srbije: Putni prelazi u Nišu ne rade zbog krađe kablova na pruzi - Ekonomija - Dnevni list Danas\nPočetna » Ekonomija » Infrastruktura železnice Srbije: Putni prelazi u Nišu ne rade zbog krađe kablova na pruzi\nNa više mesta duž cele dužine mosta preko reke Nišave ukradeni su železnički kablovi, što je direktno uticalo na rad signalno-sigurnosnih uređaja, a samim tim i na funkcionisanje putnih prelaza na ovom delu pruge kroz Grad Niš, saopšteno je iz Infrastrukture železnice Srbije.\n0Piše: Danas Online 17. septembra 2019. 17.37\nKako navode, sinoć u 23 sata prijavljene su smetnje u radu svih putnih prelaza od železničke stanice Niš do železničke stanice Ćele Kula, nakon čefga su stručne službe „Infrastrukture železnice Srbije“ u Nišu odmah izašle na teren.\n„Saniranje kvarova i zamena kablova još uvek je u toku, a stručne službe „Infrastrukture železnice Srbije“ nastoje da posao završe u što kraćem roku, kako bi se obezbedilo normalno funkcionisanje putnih prelaza na ovom delu pruge kroz Niš, iako je kvar prouzrokovan krađom kablova izuzetno ozbiljan“, ističu u saopštenju.\nOvakve krađe, kako naglašavaju predstavljaju direknu štetu i ugrožavanje železničke imovine, koji mogu da utiču i na funckionisanje saobraćaja u Nišu.\n„Infrastruktura železnice Srbije prijavila je ovu krađu nadležnim državnim organima i tokom dana će biti prikupljene informacije i dokazi. Biće podnete krivične prijave zbog ugrožavanja bezbednosti saobraćaja“, navode iz železnica.Takođe, traže od nadležnih državnih organa da se ovakve krađe, kojih ima i na drugim prugama širom Srbije, tretiraju kao ugrožavanje bezbednosti u saobraćaju.\n„U ovoj situaciji, odmah su primenjeni železnički propisi kada putni prelazi ne rade, pa bezbednost saobraćaja nije bila ugrožena. To znači da vozovi, u skladu sa pravilnicima, staju pre putnog prelaza i sirenom daju dug zvučni signal pre putnog prelaza. Tek nakon što se mašinovođe uvere da na putnom prelazu nema nikoga, i da ne postoji mogućnost da se dogodi nesreća, vozovi nastavljaju vožnju preko putnog prelaza“, navode u saopštenju.\nInfrastrukture železnice Srbije, Krađa kablova, Niš, Putni prelaziBeograd\nPutni prelazi u Kijevu i Sremčici bezbedni, otvorena mejl adresa za prelaze


Sa Lađevaca bi da lete tri velika voćarska giganta\nIzvor: B92, 04.Feb.2016, 18:37\nPomoćnik ministra građevinarstva Zoran Ilić kaže da će osnovni cilj privrednog društva "Aerodromi Srbije" biti umrežavanje 30 aerodroma na teritoriji Srbije.\n"Osnovni cilj ovog privrednog društva jeste da se od trideset aerodroma u Srbiji, među kojima su 22 registrovana, povežu u jednu mrežu, organizuju i da se kvalitet usluga u njima podigne na potreban nivo", rekao je Ilić.\nDodao je da će prvi zadatak "Aerodroma Srbije" biti pokretanje vojnog aerodroma >> Pročitaj celu vest na sajtu B92 << "Morava" u Lađevcima kod Kraljeva, koji bi trebalo da postane vojno-civilni aerodrom.\n"Razlog moje današnje posete Kraljevu je dogovor oko toga kako bi aerodrom u Lađevcima počeo da funkcioniše. Da bi civilni deo proradio potrebno je da se napravi ugovor sa Ministarstvom odbrane i privrednim društvom "Aerodromi Srbije", koji će biti civilni operater na budućem vojno-civilnom aerodromu u skladu sa zakonom", dodao je Ilić.\nIlić je kazao da će radovi na aerodromu "Morava" u Lađevcima biti završeni na proleće, ali da to kada se prvi letovi mogu očekivati zavisi od "vojnih vlasti".\n"To neće biti pregovaranje koje će uslovljavati bilo koga i na bilo koji način, već dogovor kako da se na najfunkcionalniji i najekonomičniji način za potrebe oba korisnika, i vojnog i civilnog, koriste sadržaji", kazao je Ilić.\nZoran Ilić danas je povodom otvaranja aerodroma u Lađevcima razgovarao sa načelnikom Raškog okruga Nebojšom Simovićem, gradonačelnikom Kraljeva Tomislavom Ilićem i predstavnicima opština u ovom okrugu.\nSimović je kazao da su za civilne letove iz Kraljevačkog kraja posebno zainteresovana tri strana investitora koja se bave voćarstvom i koji bi želeli da svoje proizvode plasiraju na tržište što pre, a to bi omogućilo otvaranje civilnog dela na aerodromu "Nikola Tesla" u Lađevcima .


Najava: Informativne sesije povodom Trećeg poziva u okviru Prekograničnog programa Srbija-Crna Gora\nNajava:Javna debata: „Akcioni planovi za 23. i 24. poglavlje: gdje smo nakon dvije godine primjene\nKancelarija glavnog pregovarača za vođenje pregovora o pristupanju Crne Gore Evropskoj uniji, u saradnji s Delegacijom Evropske unije i Britanskim savjetom, organizuje javnu debatu „Akcioni planovi za 23. i 24. poglavlje: gdje smo nakon dvije godine primjene“.\nNajava: Šesti sastanak Zajedničkog konsultativnog odbora između Crne Gore i EU\nU Briselu će se sjutra održati šesti sastanak Zajedničkog konsultativnog odbora između Crne Gore i EU. U fokusu sastanka će biti razmatranje toka i transparentnosti pregovaračkog procesa, te uključenosti civilnog društva u pregovore. Takođe, biće riječi o politici prema osobama s invaliditetom, kao i socijalnom dijalogu i ulozi sindikata.\nNajava:Potpredsjednik Vlade i ministar vanjskih poslova i evropskih integracija Igor Lukšić na Međuvladinoj konferenciji o pristupanju Crne Gore EU i sastanku Savjeta za stabilizaciju i pridruživanje\nPotpredsjednik Vlade i ministar vanjskih poslova i evropskih integracija Igor Lukšić predvodiće crnogorsku delegaciju u ponedjeljak, 22. juna, na Međuvladinoj konferenciji o pristupanju Crne Gore Evropskoj uniji, koja se održava u Luksemburgu.\nPremijer Đukanović i potpredsjednik Lukšić razgovaraće sa austrijskim ministrom za Evropu, integracije i vanjske poslove\nMinistar za Evropu, integracije i vanjske poslove Republike Austrije Sebastijan Kurc (Sebastian Kurz) boraviće u petak, 19. juna 2015. godine, u službenoj posjeti Crnoj Gori.\nPotpredsjednik Vlade i ministar vanjskih poslova i evropskih integracija Igor Lukšić u zvaničnoj posjeti Svetoj Stolici\nPotpredsjednik Vlade i ministar vanjskih poslova i evropskih integracija Igor Lukšić boraviće u srijedu, 17. juna, u zvaničnoj posjeti Svetoj Stolici.\nNajava: Osmi sastanak Pododbora za industriju, trgovinu, carine, poreze i saradnju s drugim zemljama kandidatima\nOsmi sastanak Pododbora za industriju, trgovinu, carine, poreze i saradnju s drugim zemljama kandidatima između Crne Gore i Evropske komisije održaće se 16. VI 2015, u formi video-konferencije.\nNajava: Osmi sastanak Pododbora za saobraćaj, energetiku, životnu sredinu i regionalni razvoj\nU Podgorici će se 9. juna održati osmi sastanak Pododbora za saobraćaj, energetiku, životnu sredinu i regionalni razvoj između Crne Gore i Evropske komisije.\nNajava: Javna debata o 22. poglavlju Regionalna politika i koordinacija strukturnih instrumenata\nKancelarija glavnog pregovarača za vođenje pregovora o pristupanju Crne Gore Evropskoj uniji, u saradnji s Delegacijom Evropske unije i Britanskim savjetom, organizuje javnu debatu o 22. pregovaračkom poglavlju Regionalna politika i koordinacija strukturnih instrumenata.\nPremijer Đukanović i potpredsjednik Lukšić primiće u oproštajnu posjetu ambasadora Japana\nPredsjednik Vlade Milo Đukanović primiće u srijedu 03. juna 2015. godine, u oproštajnu posjetu, ambasadora Japana Masafumija Kurokija. Razgovori će biti održani u kabinetu premijera Đukanovića u u 14.00 sati.


ČEPURIN ODLAZI\nNovi ambasador Rusije u Srbiji Aleksandar Bocan Harčenko stupa na dužnost u junu, kada tu funkciju napušta aktuelni ambasador Aleksandar Čepurin, piše "Blic".\nPrema pisanju tog lista, koji se poziva na svoje diplomatske izvore, Čepurin će karijeru nastaviti u ruskom Ministarstvu spoljnih poslova. Harčenko je bio ambasador Rusije u BiH od 2009. do 2014. godine, a važi za odličnog poznavaoca balkanskog regiona.\nNjegov dolazak može se protumačiti i kao težnja Moskve da zadrži uticaj na Balkanu, naročito imajući u vidu dešavanja oko rešavanja pitanja Kosova, kaže izvor "Blica".\nHarčenka je ranije spominjao i predsednik Srbije Aleksandar Vučić, koji je ocenio da je "istaknut oštar, snažan diplomata" kao i da je jedan od "ruskih diplomatskih specijalaca".\nMediji su i ranije navodili da Čepurina menja upravo Harčenko, a tada se za njega navodilo da je pravi "diplomatski specijalac", kao i da do smene ambasadora i izbora njihovih zamenika dolazi zbog osetljivog trenutka rešavanja pitanja Kosova.